HUAWEI Nova 5T Muncul Secara Rasmi – Harga Jualan RM1599!!!

Setelah muncul di Kuala Lumpur Fashion Week 2019 sebelum ini, HUAWEI kini secara rasminya memperkenalkan pendatang baharu mereka iaitu HUAWEI Nova 5T. Peranti ini dilihat tampil lebih hebat sama ada dari aspek luaran dan dalaman.

HUAWEI Nova 5T didatangkan dengan skrin bersaiz 6.26″ IPS LCD FHD+ bersama rekaan paparan berlubang. Enjin dalaman HUAWEI Nova 5T dijana oleh cip pemproses Kirin 980 dengan persediaan memori sebesar 8GB RAM dan storan dalaman 128GB ROM.

Untuk sokongan kamera, HUAWEI Nova 5T mempunyai sokongan empat kamera utama di belakang dengan gabungan lensa : 48MP + 16MP + 2MP + 2MP. Seterusnya, persediaan kamera swafoto dengan lensa tunggal 32MP. Selain itu, sistem imbasan cap jari terletak pada butang kuasa di sisi kerangka.

Melengkapinya, peranti adalah bateri berkapasiti 3,750 mAh (melalui USB-C) dengan sokongan SuperCharge 22.5W. HUAWEI Nova 5T didatangkan dengan tiga pilihan warna menarik seperti Midsummer Purple, Crush Blue dan Black – harga jualan ditawarkan adalah RM 1599.

Bagi yang berminat, boleh melakukan pra-tempahan boleh dilakukan bermula dari 29 Ogos 2019 di HUAWEI Online Oficial Store. Anda akan menerima hadiah eksklusif bernilai sehingga RM325 termasuklah HUAWEI mini speaker dan HUAWEI Supercharge in-car charger. Pembeli yang membeli selepas tamat tempoh pratempahan turut menerima HUAWEI Supercharge in-car charger (sementara stok masih ada).

HUAWEI turut menawarkan 1 tahun lanjutan waranti kepada pelanggan yang membeli dari 29 hingga 31 Ogos 2019. Ketersediaan HUAWEi Nova 5T di seluruh negara berluma dari 7 September 2019.


HONOR V30 Dikatakan Bakal Hadir Dengan Sokongan Rangkaian 5G

Sebelum ini, presiden HONOR iaitu Zhao Ming pernah mendedahkan bahawa peranti 5G pertama HONOR akan datang dari siri V. Suppp berdesuppp! Akhirnya terjawab! Beliau kini mengesahkan bahawa HONOR V30 akan menjadi peranti 5G pertama keluaran HONOR.

Memetik beberapa sumber, perkara ini didedahkan oleh beliau menerusi catatan di laman Weibo . Menurut Zhao, HONOR V30 akan menjadi peranti pertama HONOR dengan sokongan rangkaian 5G dan ia juga menyokong rangkaian SA/NSA . Maklumat lanjut mengenai spesifkasi peranti masih belum dikongsi – namun ramai yang berspekulasi bahawa ia bakal tampil lebih berkuasa.

[SUMBER]


DAZN Bakal Melancarkan Penstrimannya Pada 1 Disember Ini!!!

DAZN mengesahkan bahawa mereka akan melancarkan pensetriman mereka pada 1 Disember ini di 200 Buah negara termasuk Malaysia.

Bagi mereka yang melanggan, anda boleh menonton temuramah dan perlawanan sukan dan boleh ditonton menerusi platform telefon, tablet, komputer dan lain-lain.

Bagi mereka yang ingin melanggan, anda akan dicaj  £1.99 (kira – kira RM11).


My Mobile Rights Tampil Sebagai Aplikasi Aduan Telekomunikasi Sehenti Pertama Di Malaysia

Forum Pengguna Komunikasi dan Multimedia Malaysia (CFM) yang merupakan salah satu inisiatif di bawah Pelan Strategik Memperkasakan Pengguna (CEP) oleh Suruhanjaya Komunikasi dan Multimedia Malaysia (MCMC), baru-baru ini telah memperkenalkan aplikasi mudah alih pertamanya iaitu ‘My Mobile Rights’ (MMR) bagi mengutamakan hak pengguna. Aplikasi ini telah dibangunkan dengan objektif untuk memudahkan interaksi bersama pengguna dan menggalakkan amalan kawal selia kendiri.

Menurut Pengerusi CFM iaitu Megat Ishak Maamunor Rashid, MMR merupakan aplikasi pertama di negara ini yang menjadi saluran tambahan penting kepada pengguna untuk melaporkan aduan mengenai perkhidmatan komunikasi dan multimedia terus melalui peranti pintar.

Terdapat empat ciri utama yang disediakan oleh aplikasi MMR iaitu:

Aplikasi ini sudah boleh dimuat turun sekarang melalui Apple App Store dan juga Google Play Store. Untuk maklumat lanjut, sila layari www.consumerinfo.my

Muat Turun:


Reviu Eksklusif: Xiaomi Mi MIX, Memperkenalkan Paparan Edge to Edge

RM 3,088 (Set Original Import)

Xiaomi Mi MIX adalah salah satu peranti yang cukup istimewa pada pendapat kami. Ia merupakan sebuah peranti yang menjadi petunjuk ke manakah hala tuju reka bentuk sebuah telefon pintar pada masa akan datang. Idea sebuah peranti dengan paparan penuh sudah lama dibangkitkan pelbagai pihak yang terlibat di dalam dunia teknologi, baik dari pengeluar dan juga peminat.

Sebelum ini, kita hanya melihat imej-imej konsep yang dikongsikan di pelbagai ceruk Internet dan hanya mampu mengharapkan sahaja ia menjadi realiti tidak lama lagi. Kini ia sudah pun tiba, dilahirkan oleh Xiaomi dengan nama Mi MIX.

Pada mulanya, Xiaomi mengumumkan Mi MIX sebagai telefon konsep, sebuah indikasi visi masa depan syarikat tersebut. Dan kemudian mereka membuat kejutan dengan mengumumkan pelancaran untuk pasaran umum sebagai sebuah peranti yang sedia digunakan.

Estetik rekaan menjadi daya penarik utama Mi MIX, buktinya boleh dilihat ketika proses membuka kotak peranti ini. Xiaomi nampaknya benar-benar mahu menjadikan Mi MIX sesuatu yang cukup istimewa dengan kotak pembungkusan yang premium dan unik.

Pembungkusan menggunakan kotak boleh lipat memberikan pengalaman unboxing yang unik. Di dalam kotak ini terdapat peranti pintar itu sendiri, kabel USB Type-C, plug pengecas dengan sokongan cas pantas dan juga sebuah casing kulit premium.

PLATFORM

SLOT KAD SIM

PEMPROSES

MEMORI

KERANGKA

PAPARAN

BATERI

KAMERA UTAMA

KAMERA DEPAN

SAMBUNGAN

SENSOR

Aksesori

Dari segi ergonomik, Xiaomi Mi MIX bukanlah peranti yang paling selesa untuk dipegang, ia agak berat dan agak lebar, namun tidaklah sehingga memberikan ketidakselesaan ketika digenggam. Malah, dengan skrin sebesar 6.4 inci, Mi MIX mempunyai saiz keseluruhan yang hanya sedikit besar berbanding peranti flagship pesaing seperti Huawei Mate 9.

Bahan binaan Mi MIX pula memberikan rupa dan feel yang unik pada peranti ini. Panel depan, belakang dan sisi peranti diperbuat daripada seramik yang mampu memberikan peranti ini ketahanan dari calar yang sangat tinggi. Bukan setakat itu sahaja, butang pada peranti ini juga diperbuat daripada bahan yang sama, lantas memberikan feel yang sangat-sangat premium.

Namun bahan seramik ini juga mempunyai kelemahan yang tersendiri, pertama sekali kotoran berminyak seperti dari jari amat mudah melekat pada panel peranti ini, memberikan rupa yang agak kotor apabila digunakan pada jangka masa yang lama. Anda perlu kerap mengelap panel depan dan belakang bagi memastikan Mi MIX nampak bersih dan kemas ketika digunakan.

Kelemahan kedua adalah peranti ini agak licin. Sepanjang tempoh awal menggunakan peranti ini, kerap kali peranti hampir tergelincir dari tangan, menyebabkan kami memilih untuk memakaikan casing kulit yang disertakan bagi mengelakkan perkara tidak diingini dari terjadi. Casing kemasan kulit memberikan cengkaman yang baik ketika menggunakan peranti.

Bahagian paparan merupakan topik utama di dalam ulasan Mi MIX, kerana pada komponen inilah yang meletakkan Mi MIX berbeza dengan peranti lain. Skrin IPS 6.4 inci ini dihasilkan oleh Sharp dan menawarkan 1080 x 2040 resolusi piksel dengan kepadatan 362ppi. Ratio paparan 17:9 adalah sesuatu yang agak luar biasa dan janggal, namun kami tidak mempunyai sebarang masalah layout paparan di dalam semua aplikasi yang digunakan pada peranti ini.

Untuk mengatakan bahawa Xiaomi Mi MIX merupakan sebuah peranti bezel–less adalah sesuatu yang agak tidak benar, malah Xiaomi juga tidak menggunakan terma tersebut untuk menggambarkan Mi MIX. Ini kerana masih terdapat garisan bezel senipis 2mm yang boleh dilihat di sepanjang sisi peranti. Ini merupakan bezel paling minimal yang boleh dilihat pada pilihan peranti yang ada sekarang.

Berkenaan kualiti paparan pula, kami amat berpuas hati dengan paparan IPS yang digunakan pada Mi MIX. Memang jika diberi pilihan kami akan memilih skrin jenis AMOLED pada bila-bila masa. Namun skrin IPS Mi MIX tidak mengecewakan dengan tona warna yang menonjol, hitam pekat dan juga kontra warna yang sungguh baik. Pengalaman ketika bermain permainan mobil dan juga menonton video amat memuaskan.

Bagaimanapun terdapat satu kekurangan pada skrin Mi MIX, kami mendapati skrinnya agak sensitif. Kerap kali aplikasi muzik dilancarkan dan audio dimainkan ketika Mi MIX berada di dalam poket.

• Paparan Mi MIX meliputi hampir keseluruhan panel hadapan menyebabkan kamera hadapan terpaksa diletakkan di bahagian bawah paparan.

Sudah lihat bukan reka bentuk Xiaomi Mi MIX kan, adakah anda perasan sesuatu yang janggal pada peranti ini? Xiaomi Mi MIX hadir dengan rekaan paparan skrin tanpa bezel pada bahagian atas kerangkanya. Keunikan rekaan ini secara tidak langsung telah mendorong Xiaomi untuk memperkenalkan dua teknologi terbaru memandangkan ia tidak lagi dilengkapi dengan lubang earpiece dan juga proximity sensor. Berikut adalah dua teknologi terbaru yang telah diperkenalkan pada Xiaomi Mi MIX:

Ketiadaan lubang earpiece konvensional pada Mi MIX sememangnya kelihatan unik, tetapi bagaimana pula jika panggilan dilakukan? Di sinilah keunikan Mi MIX terserlah, pemacu seramik akan menukarkan isyarat elektrik kepada tenaga mekanikal. Seterusnya tenaga mekanikal ini akan mencipta satu gelombang mikroseismik yang akan menghasilkan resonansi pada panel peranti dan ia kemudiannya akan ditukarkan kepada gelombang bunyi yang akan dihantar terus ke telinga. Jadi walaupun anda berada di dalam persekitaran yang bising, panggilan masih boleh didengari.

Sepanjang mencuba panggilan pada peranti Mi MIX, kami perlu membiasakan diri untuk menempatkan telinga betul-betul di kawasan yang memberikan kualiti audio yang jelas. Pada fasa awal penggunaan peranti ini, audio panggilan sedikit tenggelam. Lama kelamaan, setelah mengenal pasti kawasan panel hadapan yang mampu memberikan kualiti audio panggilan yang jelas, panggilan amat mudah dilakukan.

Mi MIX juga tidak lagi tampil dengan proximity sensor biasa dengan sokongan inframerah, sebaliknya ia telah dilengkapi dengan proximity sensor jenis Ultrasonic terbina-dalam. Jadi apabila digunakan, ia dengan tepat mampu mengesan sekiranya pengguna berada berdekatan dan mampu mengelakkan sentuhan tanpa disengajakan.

Xiaomi Mi MIX dilengkapi Android versi Marshmallow dengan modifikasi MIUI 8.0 yang menampilkan pelbagai pembaharuan seperti set ikon, skim warna dan animasi adalah lebih baik. Namun rupa antaramuka MIUI terbaru ini hanyalah rombakan kecil yang diberikan Xiaomi.

Yang menarik pada MIUI 8 adalah pada fungsi Dual Apps di mana anda boleh mempunyai dua aplikasi yang sama pada peranti, sebagai contoh, mempunyai dua akaun WhatsApp di dalam peranti yang sama, satu untuk setiap SIM. Anda juga boleh memilih mana-mana aplikasi untuk fungsi ini, cuma pergi ke bahagian tetapan untuk mengaktifkannya. Aplikasi kedua boleh dikenalpasti melalui penanda pada ikon aplikasi.

Satu lagi fungsi yang diperkenalkan adalah Quick Ball yang menawarkan akses pantas kepada beberapa tugasan. Fungsi ini boleh diakses dengan menekan butang di bahagian kiri sekali pada bar navigasi yang kemudiannya akan melancarkan satu butang khas dengan shorcut tugasan seperti Home, App Switcher, Screenshot dan memadamkan skrin.

Tidak dinafikan lagi bahawa Xiaomi Mi MIX dengan sokongan pemproses Qualcomm Snapdragon 821 menjanjikan prestasi yang jauh lebih baik jika dibandingkan dengan pesaingnya yang lain. Namun begitu, prestasi pemproses Quad Core berasaskan semikonduktor 14nm FinFET pada Mi MIX adalah setanding dengan pemproses terbaru HiSilicon Kirin 960 yang menyokong pemproses Octa Core berasaskan semikonduktor 16nm FinFET pada Huawei Mate 9.

Xiaomi Mi MIX dikuasakan oleh bateri 4400mAh, lebih dari cukup untuk membekalkan kuasa untuk penggunaan berat dalam aktiviti seharian seperti melayari web, bermain permainan, menonton video dan bermacam-macam lagi. Ia juga menyokong sistem pengecasan Qualcomm Quick Charge 3.0 yang harus digunakan bersama plug pengecas yang disertakan.

← Proses mengecas dimulakan pada jam 10 pagi sebaik sahaja peratusan bateri berbaki 10%.

← Selepas 30 minit dicas, peratusan bateri telah bertambah sebanyak 34% kepada 44%.

← Selepas 1 jam dicas, peratusan bateri telah bertambah lagi sebanyak 34% kepada 78%.

← Bateri telah berjaya dicas sepenuhnya ke 100% selepas 1 jam 51 minit atau bersamaan 111 minit.

Xiaomi Mi MIX dilengkapi dengan kamera 16MP yang mempunyai phase detection autofocus, f/2.0 aperture dan LED flash, dwi-nada flash. Manakala pada kamera hadapan pula dilengkapi sensor 5MP f/2.0.

Prestasi kamera Mi MIX secara keseluruhannya tidak setanding dengan peranti flagship lain, namun ia masih mampu menghasilkan tangkapan imej yang baik dan berkualiti. Tona warna nampak menonjol dan butiran juga amat jelas sekiranya anda berada di dalam keadaan yang mempunyai pencahayaan yang cukup. Anda boleh rujuk beberapa keping gambar yang sempat kami tangkap.

Harga jualan Mi MIX agak tinggi lantas menyukarkan kami untuk mengesyorkan peranti ini kepada pasaran umum. Ia mempunyai kualiti binaan yang amat bagus, prestasi yang baik dan juga teknologi terkini. Oleh kerana harganya yang tinggi, ia mungkin lebih sesuai dibeli mereka yang mempunyai bajet berlebihan untuk mendapatkan sebuah peranti yang cukup unik di pasaran. Sekiranya anda berminat, boleh dapatkan peranti ini di Satu Gadget.


7 Trend Telefon Pintar Yang Bakal Popular Pada Tahun 2019

Bukan ilusi, tetapi realiti! Tahun 2019 yang menjengah kini bakal menyaksikan pelbagai trend telefon pintar baru – pasti memukau mata memandang hingga membuatkan sesiapa pun menjadi tidak keruan. Mesti korang pun teruja kan? Oleh sebab itu, di sini kami senaraikan antara trend yang dijangka menjadi popular pada tahun 2019. Jom kita selam~

Jika sebelum ini kita digegarkan dengan berita mengenai Samsung telah memperkenalkan telefon pintar dengan 4 kamera utama sekaligus menjadikann ya jenama pertama yang muncul dengan rekaan tersebut.

Bagaimanapun, takhta itu bakal ‘dirampas’ oleh Nokia yang kini sudah bersedia memperkenalkan telefon pintar terbaharu mereka iaitu Nokia 9 yang hadir dengan lima kamera pada panel belakang pada hujung Januari ini (desas-desus).

Ini jelas menunjukkan bahawa pada tahun 2019, kita bakal menyaksikan kehadiran peranti dengan ketersediaan konfigurasi kamera yang banyak. Mungkin 5? 6? atau 16 (Desas-desus : LG)? Whatt?!

Seiring dengan rancaknya perkembangan dunia gajet, kita turut disajikan dengan khabar menarik dimana telefon pintar yang dilengkapi dengan Sensor Sonic 3D turut dijangka bakal diperkenalkan pada tahun 2019. Teknologi terbaharu ini dikatakan mampu berfungsi lebih pantas berbanding pengimbas cap jari yang lain.

Sekarang ni kalau korang perasan, tahun 2018 kita banyak saksikan ‘drama-drama’ pengeluar telefon pintar yang berlumba-lumba menghasilkan telefon pintar dengan rekaan paparan boleh lipat.

Lebih ekstrim, rekaan tersebut dikatakan menawarkan paparan fleksibel – boleh digunakan sebagai telefon biasa dan tablet. Hal ini jelas menunjukkan, inovasi hebat ini bakal membanjiri tahun 2019 sekaligus berpotensi mengubah pasaran telefon pintar.

Tahun 2019, kita juga bakal menyaksikan trend paparan skrin berlubang pasti menjadi kegilaan ramai pengeluar kerana ia seakan-akan dijangka dijangka berkemungkinan besar bakal mengganti trend skrin takuk!

Bukan itu sahaja, malah kami juga menjangkakan kita bakal menyaksikan semakin banyak pengeluar telefon pintar akan memperlihatkan produk mereka dengan rekaan paparan skrin di bahagian hadapan dan belakang.

Teknologi rangkaian internet terpantas, 5G pasti menjadi topik hangat pada tahun 2019! Tambahan pula, kita kerap menyaksikan pengeluar telefon pintar heboh ‘bercerita’ untuk melepaskan telefon keluaran mereka dengan teknologi ini pada semester pertama 2019.

Malah, sebelum ini terdapat banyak versi laporan yang mengatkan sejumlah pengeluar telefon pintar juga kini giat menjalankn beberapa ujian pada rangkaian 5G pada telefon mereka.

Jika anda perasan, tahun 2018 merupakan tahun dimana pelbagai jenama telefon mula berlumba-lumba menghasilkan telefon pintar dengan kapasiti RAM terkini yang tinggi iaitu mencecah 12GB RAM. Oleh itu, trend ini bakal terus menjadi ikut-ikutan ramai pengeluar pada tahun 2019. Almaklumlah, pengguna kini lebih bijak dalam memilih telefon pintar.

Sejak kebelakangan ini, inovasi dalam dunia gajet dilihat lebih menumpukan kepada teknologi sokongan pengecasan pantas. Bahkan, teknologi ini jga semakin berkembang lebih pesat. Jadi, tidak keterlaluan jika dikatakan trend ini bakal terus menjadi ikutan pada tahun 2019. Malah, dijangkan lebih ramai lagi akan muncul dengan teknologi ini!

Korang ada pandangan lain? Ada pendapat lain? Jom kongsi dengan kami di ruangan komen. Kekal bersama eRing untuk lebih info terkini. Selamat tahun baru semua! Adios!

____________________________________________________

Artikel Berkaitan :


Xiaomi Mengumumkan Headset Mi VR Play

Peminat jenama Xiaomi pastinya tahu bahawa syarikat teknologi berpusat di China itu mempunyai pelbagai jenis perkakasan, baik dari peranti mobil, gajet kereta sehinggalah ke barangan elektrik rumah. Kini mereka hadir lagi dengan satu produk baru di bawah segmen gajet mobil apabila mengumumkan Mi VR Play, headset yang membolehkan anda menonton media berbentuk Virtual Reality.

Mi VR Play menyokong smartphone dengan paparan 4.7 inci sehingga 5.7 inci, mempunyai lensa anti–reflective dan optical–grade. Di samping itu, Xiaomi dikhabarkan akan membangunkan aplikasi VR mereka sendiri bagi memberikan pengguna pengalaman VR yang lebih lancar dan baik. Berkemungkinan besar anda juga dapat memilih corak cetakan yang akan dikenakan pada unit VR yang anda beli. Namun masih tiada lagi berita rasmi dari Xiaomi berkenaan harga dan tarikh peranti ini akan dijual.


Gambar Swafoto Lebih Sempurna Dengan vivo V11

Kepada yang gemar mengambil gambar swafoto, vivo V11 kini hadir dengan teknologi baru dipanggil AI Face Shaping yang boleh dilaraskan mengikut keinginan. Fungsi ini akan menjadikan wajah pengguna kelihatan lebih slim. Lebih menarik, teknologi AI Selfie Lighting mampu menghasilkan lebih banyak kesan pencahayaan dengan algoritma AI yang berinteraksi dengan tiga dimensi cahaya.

Malah kehadiran teknologi AI Portrait Framing pula turut membuatkan gambar swafoto yang diambil lebih sempurna. Dengan menggunakan fungsi kecerdasan buatan untuk membimbing anda bagaimana untuk memegang telefon dalam kedudukan optimum, untuk hasil gambar potret yang sempurna.


Powerbank Dengan Sokongan SuperVOOC Pertama – Bertemakan Pikachu!

Pengecasan pantas semakin menjadi daya tarikan bagi sesebuah telefon pintar hari ini. Namakan sahaja seperti OnePlus Dash Charge, Huawei SuperCharge, Apple Fast Charge dan terbaru, OPPO SuperVOOC semuanya menawarkan pengecasan yang lebih pantas berbanding biasa kepada pengguna.

Baru-baru ini, OPPO telah hadir dengan powerbank dengan sokongan pengecasan SuperVOOC berkapasiti 10,000mAh. Lebih menarik, ia hadir dengan tema Pikachu yang sememangnya mampu menarik sesiapa sahaja yang memandangnya.

Menurut pihak OPPO, powerbank SuperVOOC ini mampu mengecas bateri penuh berkapasiti 3,730mAh pada model Find X kurang daripada satu jam dengan kelajuan 50W (10V/5A).

Kepada yang berminat, powerbank Pikachu ini ditawarkan pada harga RMB399 (kira-kira RM240) untuk pasaran China. Bagaimanapun, pihak OPPO masih belum mengumumkan sama ada akan memasarkan powerbank SuperVOOC ini ke pasaran antarabangsa ataupun sebaliknya.

Sumber


ITF melancarkan penyelidikan baharu ke atas kesamaan jantina dalam sukan

LONDON, 13 April 2021 /PRNewswire/– ITF hari ini mengumumkan hasil projek penyelidikan globalnya yang pertama dalam mengkaji kesamaan jantina di bidang sukan dalam seluruh media dan media sosial.

Dijalankan dan dilaksanakan oleh Ipsos MORI, penyelidikan tersebut meneroka perbezaan antara perwakilan para atlet lelaki dan wanita dengan mengenal pasti perbezaan utama dari segi pasaran dan jenis media serta sebarang perbezaan yang terdapat dalam carian pengguna antara pemain lelaki dan wanita.

Laporan tersebut mendapati bahawa perbualan dan liputan tentang tenis lelaki lebih tertumpu kepada sukan, dengan kisah pertarungan yang kuat berserta unsur-unsur sejarah, persaingan dan pencapaian yang elit.  Sebaliknya, perbualan tentang tenis wanita adalah kurang sengit dan lebih fokus kepada kehidupan di luar gelanggang, daripada kesihatan dan umur hinggalah kepada hal kekeluargaan.

Penemuan utama daripada data Global Bahasa Inggeris, Perancis dan Sepanyol:

Presiden ITF, David Haggerty berkata: “Suara merupakan salah satu tonggak utama strategi Kelebihan AII kami. Bagi memberi kesan yang positif dalam bidang ini, adalah penting bagi kami untuk mempunyai pemahaman yang kukuh tentang bahasa media dan media sosial. Dapatan ini mendedahkan bahawa, walaupun terdapat citarasa yang sama pada kandungan kedua-dua tenis lelaki dan wanita, terdapat kisah-kisah yang berlainan yang meliputi kedua-duanya. Ia penting untuk mengetahui bahawa perbezaan ini tidak semestinya negatif, namun kita mesti mengelakkan situasi yang mengakibatkan fokus yang berbeza timbul akibat kecenderungan untuk berat sebelah yang disedari atau tidak disedari, kerana ia boleh mengurangkan pencapaian sukan atlet wanita sama sekali.”

Nota Teknikal tentang Penyelidikan ini:

Semua data diperoleh daripada sumber kandungan awam yang tersedia melalui platform Pendengaran Sosial, Synthesio untuk bahasa Inggeris, Sepanyol dan Perancis Global. Data juga bersumber daripada vendor tempatan untuk China. Data diperoleh pada 1 Mac 2021 dan merangkumi tahun kalendar penuh 2020 dan 2019, kecuali China, data diambil pada 2019 sahaja. Data dikumpulkan dalam bahasa tempatan dan bahasa Inggeris untuk setiap negara dan diterjemahkan ke dalam bahasa Inggeris sebelum dianalisis.

Kandungan telah diambil berdasarkan petikan nama 100 ahli sukan terbaik dengan merujuk kepada bidang sukan mereka. Analisis perbandingan antara atlet lelaki dan wanita telah dijalankan berdasarkan persampelan terhadap 25,000 siaran dalam talian untuk setiap jantina, sukan, tahun dan bahasa/negara masing-masing. Sampel ini mewakili set data penuh dari segi pecahan saluran media. Semua perbezaan yang relatif antara pemain lelaki dan wanita adalah signifikan secara statistik pada julat keyakinan sebanyak 99%.

Analisis carian dijalankan menggunakan Google Incognito.

Gambaran keseluruhan yang lebih terperinci tentang penemuan tersebut boleh dibaca di sini.

Keywords: Computer/Electronics Multimedia/Online/Internet Publishing/Information Service Social Media Sporting Events Sports New products/services Survey, Polls & Research

Source: PRNEWSWIRE


Kluster AI Atlas 900 Huawei Menang Satu-satunya Anugerah Persembahan Terbaik untuk AI di Interop Tokyo 2020

TOKYO, 5 Jun 2020 /PRNewswire/ — Panel juri di Interop Tokyo 2020 telah menyampaikan kluster AI Atlas 900 Huawei dengan Anugerah Persembahan Terbaik (Best of Show Award) sebagai pengiktirafan kepada pengkomputeran AI yang berkuasa dan pelesapan haba yang unggul. Atlas 900 Huawei ialah satu-satunya produk AI bagi tahun 2020 yang menerima Anugerah Persembahan Terbaik. Prestasi luar biasa Atlas 900 merupakan pemangkin kepada penyelidikan AI global dan mendorong aplikasi AI dalam industri-industri.

Anugerah Persembahan Terbaik merupakan penghormatan tertinggi bagi persidangan Interop. Hanya produk-produk yang memenuhi piawaian kualiti tinggi yang dituntut oleh pasaran IT Jepun yang akan dipertimbangkan.

Tony Xu, Presiden Huawei Ascend Computing, berkata, “Penyelesaian pengkomputeran Huawei Atlas AI menyediakan pengkomputeran yang hebat dan kecekapan tenaga utama untuk semua senario AI dalam peranti, pinggir dan awan. Kluster AI Atlas 900 menyediakan pusat data dengan pengkomputeran hebat, kelinearan tinggi dan kecekapan tenaga terbaik untuk mempercepatkan penyelidikan intensif-data seperti penerokaan astronomi, ramalan cuaca, penerokaan minyak dan penjujukan gen. Penemuan penyelidikan diterjemahkan kepada faedah-faedah praktikal untuk orang ramai di seluruh dunia.”

Atlas 900 ialah kluster latihan AI yang terpantas di dunia. Ia memberi kuasa pengkomputeran keseluruhan sebanyak 256 hingga 1024 petaFLOPS pada separuh ketepatan (FP16), bersamaan dengan kuasa pengkomputeran 500,000 komputer peribadi. Atlas 900 memecahkan rekod dunia bagi ujian penanda aras ResNet-50 untuk latihan model dengan menyelesaikan latihan dalam 59.8 saat. Atlas 900 ialah satu-satunya produk yang mampu menyelesaikan latihan dalam masa kurang daripada seminit. Atlas 900 mempunyai aplikasi yang luas dalam penyelidikan saintifik dan inovasi perniagaan untuk latihan model AI yang lebih pantas dengan imej serta video.

Atlas 900 mengintegrasikan tiga antara muka untuk saling sambung berkelajuan tinggi: Huawei Cache Coherence System (HCCS), PCIe 4.0 dan 100G Ethernet. Kluster AI Atlas 900 AI memanfaatkan suis pusat data Huawei CloudEngine untuk berfungsi pada jejaring penuh 100 TB/s, rangkaian khusus tidak menyekat untuk penyegerakan parameter. Rangkaian ini mengurangkan kependaman penyegerakan parameter sebanyak 10 hingga 70 peratus bagi menyelaraskan latihan model AI.

Pelesapan haba merupakan satu isu yang kritikal untuk kluster latihan AI dengan kuasa pengkomputeran yang begitu tinggi. Atas sebab inilah kluster AI Atlas 900 menerima pakai sistem perintis untuk pelesapan haba. Ia menerajui inovasi industri dengan penyelesaian pendinginan cecair penuh dan reka bentuk adiabatik tertutup skala-rak. Reka bentuk ini memberi pelesapan haba yang besar walaupun untuk rak tunggal dengan penggunaan kuasa sehingga 50 kW. Ia dapat mencapai keberkesanan penggunaan kuasa (PUE) kurang daripada 1.1 untuk pusat data, hampir mencapai PUE ideal 1.0. Atlas 900 dapat memperbaiki rak 8-kW disejukkan oleh udara dengan mengurangkan ruang bilik peralatan sehingga 79%. Sistem pendinginan cecair inovatifnya menyediakan penggunaan berintensifkan tenaga, berketumpatan tinggi dan PUE rendah untuk mengurangkan TCO pelanggan dengan drastik.

Huawei memupuk kerjasama untuk membina industri pengkomputeran Ascend dengan perkakasan terbuka, perisian sumber terbuka dan pendayaan rakan kongsi. Huawei menyediakan infrastruktur pengkomputeran AI tindanan penuh dan penyelesaian aplikasi bagi memperkasa industri-industri dengan AI dan mencipta kecerdasan pervasif.

–Tamat–

Latar Belakang Huawei

Huawei ialah penyedia global yang terkemuka bagi infrastruktur teknologi maklumat dan komunikasi (ICT) serta peranti pintar. Dengan penyelesaian bersepadu dalam empat domain utama iaitu rangkaian telekomunikasi, IT, peranti pintar dan perkhidmatan awan, kami komited untuk membawa fungsi digital kepada setiap orang, kediaman dan organisasi demi dunia pintar yang terhubung sepenuhnya.

Portfolio produk, penyelesaian dan perkhidmatan hujung-ke-hujung Huawei bersifat kompetitif dan selamat. Melalui kolaborasi terbuka bersama rakan-rakan kongsi ekosistem, kami mencipta nilai yang berkekalan untuk pelanggan kami, berusaha untuk memperkasa orang ramai, memperkayakan kehidupan di rumah dan menginspirasikan inovasi dalam semua bentuk dan saiz organisasi-organisasi.

Di Huawei, inovasi memberi tumpuan pada keperluan pelanggan. Kami banyak melabur dalam penyelidikan asas, menumpu pada kejayaan teknologi yang mendorong dunia untuk melangkah maju ke hadapan. Kami mempunyai lebih daripada 194,000 pekerja dan kami beroperasi di lebih 170 negara dan wilayah. Ditubuhkan pada tahun 1987, Huawei ialah sebuah syarikat swasta yang dimiliki sepenuhnya oleh kakitangannya. Untuk maklumat lanjut, sila kunjungi Huawei secara dalam talian di www.huawei.com atau ikuti kami di:

http://www.linkedin.com/company/Huawei  http://www.twitter.com/Huawei  http://www.facebook.com/Huaweihttp://www.youtube.com/Huawei

Foto – https://photos.prnasia.com/prnh/20200604/2821467-1?lang=0

Keywords: Computer Hardware Computer Software Computer/Electronics Awards Trade show news

Source: PRNEWSWIRE


Kemaskini Aplikasi Astro Go Anda – Tampil Dengan Antaramuka baru Yang Lebih Kemas

Pengumuman buat pengguna Astro Go, kini aplikasi ini telah menerima kemaskini bermula hari ini. Menariknya dalam kemas kini terbaharu ini, antaramuka aplikasi ini dilihat tampil dengan lebih kemas.

Menariknya, ia dilengkapi dengan tema yang lebih gelap pada keseluruhan aplikasi atau laman sesawang. Turut dilihat perubahan apabila ia memaparkan imej kerdil dengan kandungan yang lebih besar.

Dari aspek penstriman pula, ia mampu dilakukan dengan lebih pantas berbanding sebelum ini. Menurut pihak Astro, carian kandungan turut ditambah baik.

Apa yang perlu anda lakukan hanyalah mengemaskini aplikasi Android dan iOS terlebih dahulu bagi menikmati penambahbaikan ini.


Maxis Memperkenalkan Pakej Terbaru MaxisONE Plan

Hari ini, lebih sejuta pengguna Maxis di seluruh negara menerima SMS yang menyatakan bahawa mereka telah menerima naik taraf di dalam pelan mereka tanpa dikenakan caj tambahan. Sidang media eRing berada di Menara Maxis bagi mendapatkan liputan rasmi dari majlis pengumuman tersebut.

En. Morten Lundal (CEO Maxis) dan En. Dushyan (Consumer Business Maxis) memberikan penerangan dan informasi dengan mendalam tentang tambah baik pelan itu. Secara ringkasnya pengguna MaxisONE Plan telah dinaik taraf dan kini menikmati 5X lebih data dari sebelum ini. Naik taraf tersebut dinikmati lebih sejuta pengguna tanpa apa-apa caj dan ianya akan berkekalan selagi anda setia dengan pelan tersebut.

Selain itu, mereka juga memperkenalkan sistem data Internet terbaru yang dikenali sebagai DataPools. Ia adalah sistem data yang mengumpulkan kuota data dari beberapa talian dan membolehkan anda berkongsi data Internet tersebut bersama ahli keluarga dan rakan-rakan di dalam satu ekosistem talian.

Sebagai contoh, dengan MaxisONE Plan 188 anda boleh berkongsi sehingga 40GB data Internet melalui 5 talian berasingan dan juga menikmati tambahan 5GB data Internet untuk menonton servis Video On Demand melalui pembekal kandungan yang terpilih. DataPools juga boleh digunakan ketika anda melancong ke luar negara melalui servis roaming.


Apple Masih Belum Mengalah Terhadap iPhone 12 Mini!

Sungguhpun dikhabarkan jualan iPhone 12 Mini adalah sedikit mengecewakan, namun iPhone dikatakan masih akan meneurskan jualan dan mengekalkan saiz ini pada siri iPhone 13 kelak. Buat yang tidak mengetahui, iPhone Mini tampil dengan saiz 5.4 inci.

Menurut desas-desusbagi siri iPhone 13, akan terdapat 3 saiz skrin dan 4 produk model seperti siri iPhone 12.

Dalam pada itu, menurut Jom Prosser mendakwa iPhone 31 Mini akan keluar pada tahun ini namun tiada lagi iphone yang menggunakan 2021 iPhone SE.

Jadi,sama-sama kita nantikan kesahihannya.


Syarikat Greek Selesaikan Isu Ketersediaan Global Produk Sensitif COVID-19 di Farmasi dan Kedai Runcit Dalam Talian

Penyelesaian Dilaksanakan di Peringkat Global oleh Firma Teknologi Convert Group

ATHENS, 17 Mac 2020 /PRNewswire/ — Berasal dari sebuah negara kecil yang bangkit semula daripada salah satu kemelesetan yang paling sukar dan paling melelahkan dalam sejarah, yang mana data, analitik & bakat pengekodan tetap menjadi sangat kukuh, Convert Group, sebuah firma teknologi Greek, memperkenalkan satu penyelesaian untuk salah satu cabaran paling penting bagi kekalutan runcit COVID-19: ketersediaan dan turun naik harga produk-produk sensitif COVID-19 dalam Farmasi Dalam Talian & Kedai Runcit Dalam Talian. Platform-platform Convert Group telahpun dilaksanakan dengan melakar kejayaan yang luar biasa di Itali, Sepanyol dan Greece dengan kerjasama bersama 10 daripada 15 firma Penjagaan Kesihatan Pengguna dan FMCG multinasional yang terbesar seperti RB (Dettol), Johnson & Johnson, GSK, Henkel, Bayer, Unilever, Beiersdorf, Barilla, Abbott, P&G, L’Oreal, Nestle, FrieslandCampina, Colgate Palmolive, The Coca-Cola Company dan lain-lain. Hari ini, firma berkenaan mengumumkan pembukaan infrastruktur mereka di seluruh dunia di bawah model Perisian Perusahaan-sebagai-satu-Perkhidmatan agar lebih banyak pengeluar dapat dilihat menerusi kehadiran rak digital mereka. Pendekatan menuju-ke-pasaran oleh Convert Group hanya memerlukan 5 hari persediaan memandangkan algoritma Kecerdasan Buatan dan Pembelajaran Mesin mereka melakukan kebanyakan kerja.

“Pasaran eDagang FMCG & Penjagaan Kesihatan Pengguna global bernilai €280Β bagi tahun 2020 menurut Nielsen,” ulas Panayotis Gezerlis, Ketua Pegawai Eksekutif dan pengasas Convert Group. “Hari ini kami dapat menyaksikan kenaikan permintaan sebanyak lebih 2.000% setiap minggu bagi produk-produk berkaitan COVID-19 seperti Antiseptik dan Topeng Muka, lebih 100% bagi spageti, beras dan produk kebersihan serta kira-kira 50% makanan tambahan dan juga vitamin.” Rakan kongsi beliau Elena Chailazopoulou, Timbalan Ketua Pegawai Eksekutif & Pengarah Inovasi Produk, menambah: “Pengeluar-pengeluar produk FMCG & Penjagaan Kesihatan Pengguna pada hari ini menghadapi cabaran yang amat besar dalam memantau kehadiran rak digital mereka, ketersediaan produk serta penentuan harga habis jual. Pembelian dalam talian melambung tinggi di seluruh dunia dan hal berkenaan membawa kepada kehabisan stok dan peningkatan harga secara mendadak yang amat menyukarkan buat komuniti global dalam perjuangan mereka terhadap COVID-19. Kami berasa amat gembira untuk menawarkan teknologi terbukti kami kepada Pengeluar-pengeluar di seluruh dunia, susulan pelancaran kami yang membuahkan hasil di Itali, Sepanyol & Greece.”

Convert Group mengendalikan projek-projek di dalam 9 buah negara dan berkembang ke lebih banyak negara di Eropah, Asia-Pasifik, Amerika Latin & Amerika Utara menurut rancangan pertumbuhan yang sangat besar, disokong oleh firma-firma modal teroka dan pelabur-pelabur persendirian. Mereka mempunyai sebuah pasukan yang terdiri daripada 45 saintis data, jurutera, perunding & penganalisis berbakat, menginovasi pada segenap sisi dalam eDagang & jualan runcit omnisaluran menerusi platform-platform Audit eRuncit & Kandungan eRuncit mereka.

Hubungan akhbarConvert Group Labrini Bena Komunikasi & Perhubungan Awam T: +30-215-215-0532 Emel: lbena@convertgroup.com

Keywords:  Computer Software Computer/Electronics Electronic Design Automation Health Care/Hospital Household Products Household/Consumer/Cosmetics Retail Economic news, trends, analysis New products/services Data Analytics

Source: PRNEWSWIRE


Andy Rubin (Pengasas Android) Bakal Mengumumkan Projek Baru

Andy Rubin, salah seorang pengasas sistem operasi Android, dilaporkan sedang bersiap sedia untuk mengumumkan projek besar yang sedang diusahakan beliau selepas dua tahun meninggalkan Google. Menurut laporan, beliau merancang untuk mendedahkan syarikat barunya, Essential, dalam masa terdekat. Essential dikhabarkan akan melancarkan telefon pintar berkelas flagship tanpa bezel untuk bersaing dengan Apple iPhone 7 Plus dan Google Pixel XL.

Rubin dilaporkan mempunyai 40 orang pakar yang bekerja dengannya sebagai teras utama pasukan Essential. Pakar-pakar ini dikumpulkan dari pelbagai tempat, majoriti ahli pasukan ini terdiri daripada mereka yang pernah bekerja dengan Google dan Apple.

Terdapat beberapa versi laporan mengenai smartphone yang akan dikeluarkan Essential. Salah satu laporan mengatakan peranti tersebut mungkin akan mempunyai beberapa persamaan dengan telefon konsep Xiaomi Mi MIX. Ada juga laporan yang mengatakan, Essential akan menghasilkan peranti yang menggunakan konsep modular seperti yang diperlihatkan Lenovo dalam Moto Z melalui Moto Mods.

Essential dikatakan akan melancarkan smartphone pertama mereka sekitar pertengahan tahun 2017, namun masih tiada sebarang khabar angin mengenai sistem operasi, tidak ada sebarang petunjuk sama ada Rubin akan menggunakan Andoid atau pun terdapat pilihan alternatif lain.


Xinhua Silk Road: AI memperkasakan kerjasama China-ASEAN, membantu memanfaatkan peluang pasaran

BEIJING, 18 November 2020 /PRNewswire/ — Kecerdasan buatan (AI) dianggap sebagai kuasa penting bagi kerjasama China-ASEAN dalam bidang seperti pembinaan infrastruktur, ekonomi digital dan pembangunan didorong inovasi, yang membantu memanfaatkan banyak peluang pasaran, menurut para peserta Sidang Kemuncak AI China-ASEAN Kedua yang diadakan pada 13 hingga 15 November di Nanning, Wilayah Autonomi Guangxi Zhuang China selatan.

The Second China-ASEAN AI Summit kicks off in Nanning, capital of south China’s Guangxi Zhuang Autonomous Region on Nov. 13.

Oleh kerana negara-negara anggota ASEAN memberi perhatian penuh kepada pembinaan infrastruktur, dan geoinformasi dan pemetaan adalah prasyarat untuk pembinaan infrastruktur, kerjasama dalam geoinformasi dan pemetaan amat dihargai oleh China dan ASEAN. Orang dalam industri meramalkan bahawa skala kerjasama China-ASEAN dalam geoinformasi dan pemetaan akan melebihi 10 bilion dolar AS dalam lima tahun berikutnya. Dalam konteks ini, teknologi AI, sebagai salah satu trend dalam geoinformasi dan pemetaan, dijangka dapat mempromosikan kerjasama infrastruktur antara China dan ASEAN.

Ekonomi digital juga merupakan bidang penting dalam kerjasama China-ASEAN. Nilai teknologi digital ASEAN dijangka akan mencapai 625 bilion dolar AS menjelang tahun 2030, menurut Pelan Induk Kesalinghubungan 2025.

China akan mengeratkan lagi kerjasama dengan ASEAN dalam bidang ekonomi digital, termasuk mempromosikan aplikasi teknologi digital seperti AI dan percetakan 3D dalam pencegahan dan kawalan wabak, menyokong transformasi digital industri, dan mempromosikan pembangunan bandar pintar, menurut Inisiatif China-ASEAN dalam mewujudkan perkongsian ekonomi digital.

Perusahaan yang berkaitan telah menyumbang kepada kerjasama China-ASEAN dalam ekonomi digital. Sebagai contoh, syarikat teknologi gergasi China, Huawei akan terus membantu Thailand membina hab digital yang disasarkan untuk ASEAN, dan memudahkan pelaksanaan strategi 4.0 Thailand dengan menerapkan teknologi baharu dan model perniagaan pasaran baharu di negara ini, kata Abel Deng, Ketua Pegawai Eksekutif Huawei Technologies (Thailand).

Di samping itu, AI diharap dapat memberi manfaat kepada pembangunan inovatif. Dengan memanfaatkan platform aplikasi dan inovasi Internet China-ASEAN berdasarkan pembinaan bersama sistem AI, pusat data besar, pusat pengkomputeran pintar dan sebagainya, pertukaran akademik berkaitan AI, penyelidikan dan pembangunan teknologi, perkongsian paten dan latihan bakat boleh dilaksanakan, kata Lu Dongliang, pengerusi dan presiden China-ASEAN Information Harbour Co., Ltd, sambil menambah bahawa dana kerjasama Lancang-Mekong dibina berdasarkan idea tersebut.

China telah menjadi rakan dagangan terbesar ASEAN selama sepuluh tahun berturut-turut. Perusahaan China telah membuat pelaburan lebih daripada 100 bilion dolar AS di ASEAN, mewujudkan lebih 100,000 pekerjaan untuk penduduk tempatan.

Pautan asal: https://en.imsilkroad.com/p/317625.html

Keywords: Banking/Financial Service Computer/Electronics Publishing/Information Service Trade show news

Source: PRNEWSWIRE


Touch ‘N Go eWallet Tawarkan Diskaun Sebanyak 35% Di Legoland® Malaysia Resort

Nikmati nilai terhebat di Touch ‘N Go eWallet semasa kunjungan ke Legoland Malaysia, dengan diskaun sebanyak 35% musim cuti ini!

Dengan kerjasama baru ini, Touch ‘n Go eWallet boleh digunakan untuk membeli hampir apa saja dari taman tema berkenaan, seperti tiket masuk, makanan dan minuman, serta barangan cenderamata.

Untuk raikan kerjasama ini, semua pelanggan akan dapat menikmati promosi yang berikut sehingga 31 December 2019:

Untuk dapatkan maklumat lanjut promosi ini, sila layari TNG atau Legoland.

Muat turun aplikasi Touch n Go eWallet menerusi : Android | iOS


Hotlink App Raikan Merdeka Dengan Ganjaran Hebat Bagi Rakyat Malaysia!!

Raikan Merdeka dengan tawaran baucar menarik, hadiah dan peluang memenangi telefon pintar terkini bersama Hotlink dengan hanya memuatkan kredit atau membeli e-baucar melalui aplikasi Hotlink. Kempen ini merupakan inisiatif terbaru Hotlink untuk pelanggan yang sering “Bikin Selalu, Hotlink App Dulu”.

Mulai sekarang hingga 30 September 2021, pengguna dapat memperoleh Hotlink Reward Points dengan setiap penambahan kredit melalui aplikasi Hotlink melalui perbankan langsung atau e-wallet (termasuk MAE, Boost atau Touch ‘n Go). Mata ini dapat dikumpulkan dan digunakan untuk menebus pelbagai hadiah, termasuk baucar dari Dunkin’, Tealive, Kenny Rogers, Burger King, Lazada, Grabfood dan banyak lagi. Mata diperbaharui pada akhir bulan,jadi pelanggan digalakkan untuk menebus hadiah tersebut setiap kali mereka menambah.

Pengguna yang membeli e-baucar dari Hotlink Rewards dari sekarang hingga 17 September 2021 juga akan layak mendapat peluang memenangi hadiah menarik, termasuk iPhone 12 atau Samsung Galaxy S21 Plus terkini. Terdapat 32 peranti yang akan dimenangi. Baucar berharga di bawah RM10 bernilai satu penyertaan, sementara baucar berharga RM10 ke atas bernilai dua penyertaan.

Untuk mengetahui lebih lanjut mengenai cara menuntut ganjaran hebat ini, buka aplikasi Hotlinkatau muat turun dari Apple App Store atau Google Play Store di Hotlink dan layari Hotlink’s Halaman Facebook.


Google Street View Kini Bawa Anda Ke Stesen Luar Bumi

Fungsi Google Street View ialah pelayar untuk melihat lorong-lorong rumah atau kedai atau jalan raya dengan memasukkan alamat dan nama jalan. Walau bagaimanapun, untuk meneroka lorong-lorong atau tiub-tiub di Stesen Angkasa Antarabangsa (ISS) yang berada di luar planet bumi belum pernah dibuat orang lagi kecuali anda seorang angkasawan.

Oleh itu, pembangun pelayar Google Street View dan NASA telah bekerjasama mewujudkan pemandangan dalam stesen tersebut untuk dilihat oleh orang ramai hanya dari kaca skrin di rumah. Lawatan maya ini membawa anda meneroka bagaimana suasana kehidupan seorang angkasawan apabila berada jauh dari bumi.

Rakaman ini mempu dilihat 360 darjah di kesemua modul, termasuk pusat kawalan dan stor simpanan makanan. Di samping itu, anda juga boleh melihat bagaimana stesen itu menerima bekalan-bekalan dari planet bumi.

Jika anda memiliki sebuah alat VR di rumah, anda boleh gunakannya bagi menambah pengalaman seperti seorang angkasawan yang tidak bertauliah. Google Street View di ISS kini boleh dilihat dari pelayar komputer dan telefon bimbit anda mulai hari ini.


Celcom Tawar Internet Tanpa Had Dengan Celcom Xpax!!

Celcom Xpax mengikuti peningkatan permintaan tersebut dengan memperkenalkan pelan prabayar yang inovatif dan menawarkan pengguna pengalaman internet tanpa had yang sebenar dan panggilan tanpa had melalui rangkaian terluas 4G Celcom, dengan hanya serendah RM12 sahaja!

Pas prabayar Tanpa Had Celcom Xpax membolehkan pelanggan mempunyai fleksibiliti dalam menyerlahkan dan merealisasikan kehendak digital yang unik secara atas talian. Pelanggan prabayar Celcom Xpax kini boleh menikmati kemudahan akses internet berkelajuan tinggi di mana dan bila-bila sahaja melalui aplikasi Celcom Life.

Pas internet mingguan tanpa had Celcom Xpax pada RM12, dan pas bulanan pada RM35, membolehkan pelanggan menikmati aktiviti internet yang digemari dengan kuota tanpa had dan kelajuan 3Mbps, serta panggilan tanpa had ke semua rangkaian. Sebagai tambahan, pelanggan prabayar Celcom Xpax juga akan menikmati data ‘Hotspot’ mingguan 1GB PERCUMA dan data ‘Hotspot’ bulanan 3GB PERCUMA!

Pas internet mingguan dan bulanan Tanpa Had Celcom Xpax yang baru ini turut didatangkan dengan ciri pembaharuan secara automatik, di mana pelan yang dilanggan akan diperbaharui setiap penghujung hari ketujuh bagi pas Mingguan atau hari ke-30 bagi pas Bulanan. Ciri ini bagi memastikan pelanggan prabayar Celcom Xpax kekal terhubung di mana sahaja mereka berada.

Ultra Hour Pass™ Celcom Xpax’s turut memberikan kelajuan tanpa had pada bila-bila masa yang diperlukan dengan hanya RM1 sejam, memacu kelajuan serta mengubah had kelajuan 3Mbps. Pelanggan hanya perlu log masuk ke aplikasi Celcom Life, dan memilih menu “Buy More”, diikuti dengan mana-mana pilihan Hourly Unlimited Internet.


OnePlus 3 Berhadapan Isu Bateri Selepas Menerima Kemas Kini

Model terbaru OnePlus 3 sememangnya popular di kalangan pengguna kerana harga jualannya yang sangat berbaloi jika dibandingkan dengan sokongan spesifikasi yang ditawarkan. Walaupun belum dijual secara rasmi di negara ini, terdapat pelbagai isu telah dihadapi oleh sesetengah pemilik OnePlus 3 di seluruh dunia.

Isu yang pertama dihadapi sebelum ini adalah berhubung warna pada paparan skrin yang kelihatan kekuningan dan OnePlus telah mengambil penyelesaian dengan memperkenalkan kemas kini untuk mengatasi isu tersebut. Tidak dinafikan kemas kini itu berjaya mengatasi isu yang dihadapi, tetapi ada di antara pemilik peranti OnePlus 3 yang berhadapan dengan satu lagi isu baru berhubung bateri selepas mereka mengemaskini peranti itu.

Berdasarkan kepada pemilik OnePlus 3 yang terlibat, bateri peranti mereka telah turun dengan begitu cepat iaitu 1% bagi setiap 4 minit, walaupun peranti tidak digunakan dan isu bateri itu menjadi lebih teruk apabila ianya digunakan. Berdasarkan kepada maklumat yang diperolehi, isu bateri itu dikatakan berpunca daripada ‘partial wakelock’ daripada Google dan bukannya disebabkan oleh OnePlus. Apa pun masalahnya, kita tunggu apakah solusi yang diambil dalam mengatasi masalah ini.


Seorang Gadis Maut Direnjat Kabel iPhone

Mengecas telefon semasa tidur sering dilakukan kebanyakan pengguna di Malaysia. Jika tidak bernasib baik, anda pula akan dicas sehingga maut. Itu yang terjadi kepada seorang remaja perempuan di Vietnam apabila dia terkena renjatan elektrik sehingga menyebabkan kematian.

Difahamkan gadis berumur 14 tahun ini sedang tidur di atas katil sambil mengecas telefon pintar Apple iPhone 6 miliknya. Mangsa yang telah dibawa ke hospital bagaimanapun disahkan telah meninggal dunia.

Polis Forensik mengesahkan kabel yang dijumpai di atas katil dipercayai telah rosak bersama balutan pita pelekat selain ia lebih pendek berbanding kabel yang asli.

Dalam masa sama, pihak polis masih lagi belum mengesahkan ianya kabel asli ataupun kabel daripada pihak ketiga. Bagaimanapun, siasatan masih dijalankan oleh pihak berkuasa tempatan.

Jadi, kami sarankan anda sebagai pengguna dapatkan kabel yang berkualiti dan dijamin selamat. Mengeluarkan wang yang banyak lebih berbaloi daripada kehilangan nyawa. Mencegah lebih baik daripada merawat.

Sumber : TheStar


Acer Swift 3 Diumumkan Dengan Harga RM4,299 – Lengkap Dengan Kad Grafik GeForce MX150

Dalam pengenalan Acer Spin 5, Acer Malaysia juga telah mengemas kini model Swift 3 mereka. Dalam pengumuman yang dibuat, Acer Swift 3 kini hadir dengan sistem grafik terbaru dan berprestasi.

Laptop dengan reka bentuk yang formal ini hadir dengan paparan bersaiz 15.6 inci beresolusi 1920 x 1080p HD penuh. Prestasi Swift 3 tidak boleh dipandang rendah kerana ia dikuasakan oleh CPU Intel Core i5 Gen-8 yang dibantu RAM 8GB DDR4 serta storan dalaman SSD 256GB.

Kad grafik terbaru yang dimasukkan pula ialah NVIDIA GeForce MX150 yang turut disertakan bateri yang mampu menyediakan kuasa sehingga 10 jam. Laptop ini mudah untuk dibawa ke mana-mana oleh kerana ia rekaannya yang setebal 18.9 mm UltraThin diikuti kerangka logam yang slik.

Acer Swift 3 akan ditawarkan dengan pilihan warna Stellar Blue dan Steel Grey pada harga RM4,299 seunit


[ Ura-Ura] : HUAWEI Nova 5i Muncul Di Geekbench – Sokong Cip Kirin 710?

Ekoran daripada pelbagai ketirisan maklumat mengenai HUAWEI Nova 5 sebelum ini, ia memberi gambaran syarikat gergasi tersebut kini dalam persediaan untuk muncul dengan pewaris baru.

Terkini, muncul pula berita ketirisan mengenai HUAWEI Nova 5i berlegar di media sosial. Memetik sumber, HUAWEI Nova 5i telah disahkan oleh NCC Taiwan dengan 4GB RAM dan penyimpanan 128GB. Peranti ini juga dijangka menyertakan slot microSD boleh dikembang hingga 512GB.

Selain itu, peranti ini juga dikatakan kini muncul di platform penanda aras Geekbench. HUAWEI Nova 5i muncul dengan kod nama HUAWEI GLK-LX3. Geekbench turut mendedahkan HUAWEI Nova 5i dijangka menggunakan cip Kirin 710. Sumber berkata lagi, dokumen FCC mendedahkan HUAWEI Nova 5i bakal menyertakan barteri 3,900 mAh bersama pengecasan 10W.

Pun begitu, maklumat tertiris masih lagi rumors dan belum diketahui kesahihannya. Sama-sama kita tunggu kemunculan tuan empunya badan sendiri kelak. Kekal bersama eRing untuk lebih info terkini!

[SUMBER]


vivo x LazMall 7.7 Jualan Pertengahan Tahun Tawar Potongan Harga Hingga RM1,600!!

Hari ini, vivo Malaysia memulakan vivo x LazMall 7.7 pertengahan Jualan Setahun, menawarkan pelanggan tawaran hebat masa terhad dengan potongan harga sehingga RM1,600   dan Lazada bonus sehingga RM329 sehingga 7 Julai 2021. Pelanggan boleh menikmati penghantaran percuma untuk telefon pintar mereka pembelian di kedai perdana rasmi vivo di LazMall.

Dalam tempoh Jualan Pertengahan Tahun vivo x LazMall 7.7, pelanggan boleh membeli telefon pintar vivo dari harga serendah RM359. Peranti siri vivo Y terbaru – Y12A hadir dengan 5,000mAh besar-besaran bateri dan AI Dual Camera yang disokong oleh pelbagai ciri yang direka untuk setiap hari penggambaran, kini boleh dibeli dengan harga RM529.

Eksklusif pada Lazada, siri V selfie telefon pintar vivo – V20 kini tersedia untuk beli pada harga RM999 * pada 7 Julai, dari jam 12 pagi hingga 2 pagi, untuk meraikan Jualan Pertengahan Tahun 7.7 yang menakjubkan Tawaran Mega Jenama Crazy.

Pelanggan dapat menikmati potongan harga 77% dengan perbelanjaan minimum RM1, dengan had RM5, danmenebus baucar diskaun sehingga RM70 dengan perbelanjaan minimum RM100, dengan syarat dansyarat terpakai.


Inikah Rekaan Peranti Terbaharu Dari OPPO?? – Hadir Dengan Kamera Periskop & Tampil Dengan Skrin Penuh??!!

Baru-baru ini, terdapat rekaan satu peranti OPPO yang didedahkan yang mana ia memperlihatkan rekaan yang sangat inovatif.

Daripada imej yang tertiris tersebut, ia hadir dengan skrin penuh ekoran daripada penggunaan kamera periskop yang terletak di bahagian atas peranti ini. Jadi tiada notch bagi kamera hadapan kerana ia tersebunyi.

Namun, spesifkasi dan model peranti ini masih belum lagi diketahui, jadi, sama-sama kita nantikan!!!!


Raikan Musim Perayaan Bersama Maxis Biggest Sale – Promosi Hebat Jimat Sehingga RM3,500!

Jom sambut akhir tahun dengan promosi dari Maxis Biggest Sale! Mulai sekarang hingga 29 Februari 2020, pelanggan Maxis dan Hotlink boleh menikmati promosi hebat dengan penjimatan sehingga RM3,500!

Pelanggan boleh nikmati dua unit peranti pintar terkini hanya dengan ansuran bulanan tunggal pada pelan Zerolution Maxis, mulai sekarang hingga 31 Januari 2020 atau selagi stok ada.

Untuk menikmati tawaran ini, pelanggan hanya perlu berada pada pelan MaxisONE 128 dan ke atas dan mendaftar talian tambahan baru untuk RM48 sebulan. Jangan lepaskan peluang ini kerana tawaran hanya akan diberi kepada pelanggan pelan MaxisONE 158 dan ke atas apabila jualan tersebut tamat.

Pelanggan mempunyai kebebasan untuk memilih daripada 6 model peranti pintar terkini tanpa bayaran pendahuluan, kadar bunga dan kad kredit. Dengan promosi ini, mereka boleh menjimat sehingga RM3,500.

Promosi menarik turut ditawarkan kepada pelanggan Hotlink Postpaid Flex Plus, di mana anda boleh membeli OPPO A5s atau OPPO A1k hanya pada harga RM1 sahaja. Tawaran ini dibuka sehingga 31 Januari 2020, maklumat selanjutnya boleh layari Hotlink.


Realme XT Dengan Kamera 64MP Bakal Diperkenal Di India Pada 13 September Ini

Kini, perlbagai variasi dan model peranti pintar kita dapat lihat di pasaran. Namun, sejujurnya kita pasti menunggu sesuatu yang lebih wow kan? Aha! Salah satunya, kemunculan Realme XT – salah sebuah peranti yang boleh dianggap luar biasa dengan kelas tersendiri.

Titik utama ini terletak pada kamera – lensa utama 64MP. Dalam erti kata lain, ia merupakan pesaing kepada Redmi Note 8 Pro – dilancarkan pada 29 Ogos 2019. Terbaru, imej penggoda Realme XT kini dikongsi di Weibo – sekaligus mendedahkan tarikh pelancaran peranti.

Memetik imej terdedah, peranti ini dikatakan bakal tiba di India pada 13 September ini. Sebelum ini bertiup ketirisan mengatakan Realme XT muncul di penanda aras Geekbench – menjaringkan mata sebanyak 1,171 mata untuk single-core dan 4,521 mata untuk multi-core.

Khabar angin sebelum ini mendedahkan Realme XT mungkin dijana cip pemproses Snapdragon 712 AIE dan dibekalkan empat kamera utama dengan lensa 64-megapiksel ISOCELL Bright GW1 Samsung + 8MP + 2MP + 2MP. Sama-sama kita tunggu!


Samsung Gear VR Percuma Buat Masa Terhad?!

Dari 18 November 2016 sehingga 18 December 2016, Samsung menawarkan anda Gear VR (bernilai RM399) secara PERCUMA bagi setiap pembelian Galaxy S7 Edge. Bukan sahaja ia terhad dalam tempoh yang dinyatakan, promosi ini juga hanya sah buat jualan 5,000 unit pertama dari tempoh promosi bermula.

Jadi anda perlu cepat sekiranya bercadang untuk mendapatkan Samsung Galaxy S7 Edge. Smartphone dapat, Gear VR pun dapat! Untuk maklumat lanjut promosi, layari Samsung Malaysia.


TikTok Perkenal Penapis Komen, Elak Pengguna Guna Perkataan Kesat Dan Lucah

TikTok pastinya dapat mendekatkan lagi hubungan silaturahim sesama manusia dan ia mampu memberikan impak yang sangat besar dalam kehidupan seharian khususnya dengan kuasa penularan yang dimiliki oleh aplikasi ini. Pelbagai video yang mencuit hati serta kreatif dapat dilihat.

Disebalik keseronokan menggunakan aplikasi ini, terdapat segelintir masyarakat yang sering meninggalkan komen-komen yang kesat yang dilihat menjadi virus dalam aplikasi ini.

Justeru, pihak Tik Tok telah mengumumkan bahawa aplikasi tersebut akan disokong oleh penapis ruangan komen dalam bahasa Inggeris dan Melayu. Lantas komen yang negatif seperti berbaur lucah, kesat dan menyakitkan hati boleh ditapis oleh pengguna sendiri . Pengguna perlu menaip perkataan yang ingin di tapis dan mereka boleh menaip sehingga 30 frasa.

Sokongan penapis ini dilakukan adalah sebahagian daripada kempen #BetterMeBetterInternet dengan kerjasama P.S. The Children Malaysia, Majlis Kebajikan Kanak-Kanak Malaysia dan Yayasan Generasi Gemilang bagi kesedaran atas talian.

Baca juga:


Xiaomi Redmi Note 4 Untuk Pasaran Global Dilancarkan

Xiaomi secara rasminya telah melancarkan Redmi Note 4 secara global setelah model ini diperkenalkan beberapa bulan lalu untuk pasaran China.

Redmi Note 4 mempunyai kerangka logam premium dengan kemasan anodized aluminium berkilat aluminium. Ia adalah telefon pintar Redmi yang pertama menampilkan panel paparan melengkung 2.5D yang tampak selari dan sesuai dengan sisi peranti yang tirus. Dalam pada msa yang sama, ciri tersebut menjadikan peranti ini selesa untuk dipegang.

Redmi Note 4 dikuasakan oleh pemproses Qualcomm Snapdragon 625, bagi menyampaikan prestasi yang lancar. Chipset Snapdragon 625 adalah antara cip pertama yang menggunakan teknologi 14nm FinFET, ia jauh lebih jimat kuasa berbanding model cip 28nm. Hasilnya, bateri berkapasiti 4100mAh pada Redmi Note 4 ini tahan 25% lebih lama daripada Redmi Note 3. Snapdragon 625 disokong grafik Adreno 506 bagi memberikan kualiti grafik terbaik ketika bermain permainan mobil berdefinisi tinggi.


VeChain Umum Penyelesaian Keselamatan Makanan Rantaian Blok Sedia Pasaran Dikuasakan Oleh VeChain ToolChain™

SHANGHAI, 14 Ogos 2020 /PRNewswire/ — COVID-19 telah mempercepatkan keperluan untuk syarikat-syarikat makanan membina rantaian bekalan yang lebih berdaya tahan dan telus untuk mengatasi cabaran-cabaran dari pasaran yang sentiasa berkembang. Ia kini lebih mendesak berbanding sebelumnya untuk memiliki rangka kerja yang sesuai yang akan membolehkan kerjasama yang berkesan di kalangan semua pihak berkepentingan dalam rantaian bekalan makanan. Teknologi rantaian blok, dikenali sebagai “Trust Machine”, adalah pilihan terbaik yang ada.

Sebagai platform dan syarikat rantaian blok awam mesra perusahaan yang terkemuka di dunia, VeChain secara rasmi melancarkan penyelesaian keselamatan makanan yang didayakan oleh rantaian blok sedia pasarannya yang berdasarkan platform Rantaian Blok-sebagai-satu-Perkhidmatan (Baas) data sehentinya, VeChain ToolChain™.

Penyelesaian ini membolehkan teknologi rantaian blok diterapkan dalam sektor makanan dengan tempoh masa terpantas berbanding dengan mana-mana platform lain dalam industri ini. Penyelesaian Keselamatan Makanan yang dikuasakan oleh VeChain ToolChain™ menggabungkan teknologi terkemuka industri VeChain dan pengalaman dengan ciri-ciri teknikal sedia untuk perniagaan, menyelesaikan keperluan yang paling mendesak untuk industri makanan dalam era baharu ini.

Merantaiblokkan Sektor Makanan dalam “Normal Baharu”

Kebimbangan tentang keselamatan makanan telah menjadi tumpuan utama berikutan wabak coronavirus. Perubahan tingkah laku pengguna yang disebabkan oleh COVID-19 telah menyebabkan permintaan yang lebih tinggi untuk produk makanan yang selamat dan boleh dijejaki. Menurut satu kajian IBM, 71% daripada pengguna sanggup membayar tambahan premium purata sebanyak 37% untuk syarikat-syarikat yang menawarkan ketelusan dan kebolehjejakan sepenuhnya.

Teknologi rantaian blok berada di kedudukan yang baik untuk mengatasi masalah semasa kerana ia menyediakan Data Boleh Dipercayai Tidak Berubah. Data boleh dipercayai tidak berubah ini ialah komponen penting untuk membolehkan ketelusan, kebertanggungjawaban dan yang paling penting kepercayaan antara semua peserta dalam rantaian bekalan dari pembekalan bahan mentah hingga pengguna akhir.

Beberapa contoh di mana ia boleh digunakan adalah sewaktu berlakunya penarikan semula makanan yang memerlukan titik data yang ketat untuk pematuhan atau keperluan untuk syarikat mengurus berbilang pembekal dengan mudah melalui pengumpulan data tahan gangguan.

Sebagai tambahan, satu laporan terbaharu oleh Cointelegraph Consulting melihat dengan lebih dekat transformasi yang berlaku dalam industri makanan oleh kerajaan dan pihak berkepentingan dan bagaimana penyelesaian “Rantaian Blok + IoT” dapat mengurangkan kos dengan ketara untuk industri makanan global:

Ringkasnya, bersama dengan penerapan peranti IoT untuk mengumpul data, teknologi rantaian blok dapat menyelaras proses perniagaan dan membolehkan syarikat-syarikat untuk menonjol dalam pasaran yang sesak sambil menetapkan piawaian biasa yang akan membentuk rantaian bekalan masa hadapan.

VeChain ToolChain™ Membolehkan Penerapan Pesat Teknologi Rantaian Blok Untuk Perusahaan

Walaupun banyak perniagaan yang telah berusaha untuk melaksanakan teknologi rantaian blok dalam perniagaan semasa mereka, banyak halangan masuk yang menghalang pelaksanaan. Sebagai contoh, perniagaan sering terpaksa membina aplikasi rantaian blok mereka sendiri dari mula dan bergelut dengan kerumitan yang dikaitkan dengan teknologi.

Sebilangan besar platform BaaS dan syarikat-syarikat dalam pasaran hanya memberikan bantuan untuk syarikat-syarikat perkhidmatan rangka kerja berperingkat tinggi (seperti pelaksanaan nod). Halangan masuk yang besar ini menghalang penggunaan rantaian blok dalam sektor makanan. Dengan VeChain ToolChain™, aplikasi rantaian blok sedia digunakan ini boleh diterapkan dan dilaksanakan dengan cepat untuk menyelesaikan keperluan perniagaan sebenar.

VeChain meletakkan dirinya sebagai pendaya untuk memacu pelaksanaan teknologi yang akan membawakan nilai perniagaan ketara untuk perusahaan. Dengan menggunakan templat terbina dalam dan sedia digunakan yang dimodelkan mengikut banyak penyelesaian yang telah diterapkan oleh pelanggan perusahaan, setiap perusahaan makanan dapat mencapai penjejakan kitar hayat penuh untuk rantaian bekalan mereka, meliputi dari ladang ke runcit dan ke tangan pelanggan. Penjejakan boleh bermula dari penanaman, pemprosesan, pembungkusan, logistik, hingga ke runcit dan banyak lagi.

Saranan Nilai VeChain ToolChain™ untuk Perniagaan

Penyelesaian keselamatan makanan yang dikuasakan VeChain ToolChain™ dicirikan oleh pemiawaian yang tinggi, jimat kos dan pembayaran fleksibel dalam pasaran. Paling penting, VeChain ToolChain™ juga menawarkan alatan yang boleh disesuaikan dan perkhidmatan label putih, di mana syarikat-syarikat perunding boleh mendapatkan dan melaksanakan Perkhidmatan Pengurusan Keselamatan Makanan untuk pelanggan mereka sendiri.

Saranan nilai utama VeChain ToolChain™ termasuk:

Nilai 1: Membolehkan Perusahaan Untuk Memperkenalkan Dan Melengkapkan Bukti-Konsep Rantaian Blok dengan Cekap.

Penyelesaian keselamatan makanan yang didayakan rantaian blok yang dikuasakan oleh VeChain ToolChain™ boleh menyediakan perusahaan industri makanan dengan pelbagai templat penjejakan yang telah disahkan dengan cekap, termasuk penjejakan asal, penjejakan merentas sempadan, penjejakan proses penuh, dan banyak lagi.

Penyelesaian meliputi kes penggunaan dan sub-sektor yang luas dalam industri F&B, termasuk makanan segar, produk tenusu, alkohol dan wain, makanan yang diimport, FMCG untuk pasaraya dan runcit, dan banyak lagi. Syarikat-syarikat boleh melakukan pengesahan dengan cepat pada tempoh masa yang pendek atau tiada tempoh masa dan menikmati potensi penuh teknologi rantaian blok untuk sub-sektor masing-masing mereka.

Nilai 2: Memudahkan Perantaian Blok Berskala Besar Dalam Cara yang Cepat Dan Menjimatkan Kos.

VeChain ToolChain™ menyediakan alatan boleh disesuaikan yang mudah digunakan. Syarikat-syarikat makanan boleh membina proses perniagaan eksklusif mereka semudah “geser dan letak”, yang sangat menjimatkan pelaburan pembangunan, memendekkan tempoh masa projek dan mencapai skala.

Nilai 3: Meningkatkan Imej Jenama Dan Keyakinan Pengguna Terhadap Produk Makanan.

Penyelesaian keselamatan makanan yang didayakan rantaian blok yang dikuasakan oleh VeChain ToolChain™ boleh meningkatkan komunikasi dan merangsang kepuasan pelanggan. Para peruncit boleh memilih untuk melibatkan pelanggan dengan menyediakan akses kepada produk dan maklumat pemasaran yang berkaitan yang disimpan dalam rantaian blok. Ini memberikan keterlihatan yang dipertingkatkan kepada asal produk, pengeluar, kualiti, dan seumpamanya, yang seterusnya boleh membina kesetiaan pelanggan dan menyumbang kepada hubungan perniagaan-pelanggan yang lebih kuat.

Nilai 4: Mengeluarkan Nilai Perniagaan Baharu Oleh Data Di Platform Rantaian Blok

Penyelesaian keselamatan makanan yang didayakan rantaian blok yang dikuasakan oleh VeChain ToolChain™ boleh membantu syarikat makanan memanfaatkan nilai melalui data yang dijana oleh perniagaan mereka sendiri. Data yang tidak berubah di rantaian blok ini membolehkan syarikat-syarikat meningkatkan kecekapan semakan pematuhan, pemantauan kerajaan, logistik dan penilaian pembekal dan banyak lagi. Syarikat-syarikat juga akan mendapat akses kepada perkhidmatan pihak ketiga terkemuka di dunia melalui rangkaian rakan kongsi global VeChain, yang termasuk DNV GL, PwC dan Deloitte, dan ramai lagi, lantas sangat mengurangkan kos perkhidmatan pensijilan, audit, insurans atau kewangan rantaian bekalan.

Sebagai syarikat dan platform rantaian blok awam mesra perusahaan yang terkemuka di dunia, VeChain kini memiliki pengkhususan dalam penjejakan F&B berdasarkan kepada teknologi pengetahuan yang terkumpul dan lebih baik. Bekerjasama dengan rakan kongsi strategiknya, PwC dan DNV GL, VeChain berhasrat untuk memperluaskan perniagaan secara global untuk menangani keperluan perniagaan untuk lebih banyak perusahaan dalam industri makanan.

Untuk maklumat lanjut atau pertanyaan perniagaan, sila hubungi: bd@vechain.com

Latar Belakang VeChain

Sebagai platform rantaian blok awam yang mesra perusahaan terkemuka, VeChain bermula dalam tahun 2015 dan bertujuan untuk menghubungkan teknologi rantaian blok kepada dunia sebenar dengan menyediakan kepada perusahaan penyelesaian-penyelesaian rantaian blok yang sesuai untuk keperluan perniagaan mereka dan membina platform ekosistem perniagaan bebas kepercayaan dan teredar untuk nilai perniagaan. Dengan VeChain ToolChain™, platform BaaS data sehenti, VeChain akan terus mempromosi aplikasi teknologi rantaian blok berskala besar, membantu pelanggan perusahaan dalam transformasi pendigitalan, dan akhirnya merealisasikan visi jangka panjang untuk medayakan ekonomi sebenar.

VeChain ialah perintis aplikasi perniagaan dunia sebenar, dengan operasi antarabangsa di Singapura, Luxembourg, Tokyo, Shanghai, Beijing, Paris, Amerika, Itali dan San Francisco. Dengan kemampuan pembangunan bebas yang mantap, dan bimbingan pematuhan profesional rakan kongsi strategik kami, PwC (satu daripada empat firma perakaunan teratas di dunia) dan DNV GL (persatuan penilaian dan pensijilan global yang terkemuka), VeChain telah menjalin kerjasama kukuh dengan banyak perusahaan terkemuka dalam pelbagai industri, termasuk Walmart China, Bayer China, BMW, BYD Auto, PICC, H&M, ENN, Shanghai Gas, LVMH, D.I.G, ASI dan sebagainya.

Untuk maklumat lanjut, sila layari laman sesawang rasmi www.vechain.com

Keywords: Computer/Electronics Health Care/Hospital Infectious Disease Control New products/services Blockchain

Source: PRNEWSWIRE


Reviu Eksklusif: Menguji Kemampuan Kamera Google Pixel

Kenyataan dari DxOMark menunjukkan kemampuan kamera pada Pixel yang buat masa kini masih memegang skor tertinggi di dalam carta DxOMark, bahkan Huawei P10 yang baru dilancarkan ketinggalan dua skor di belakang Google Pixel.

Dari segi spesifikasi kamera, tidak banyak perubahan berbanding peranti Nexus terdahulu. Peranti dengan sistem operasi asli Android masih lagi menggunakan sensor 12.3MP yang dibantu aperture f/2.0, tetapi Google tidak menawarkan sistem penstabilan imej optik pada Google Pixel. Jadi bagi membantu pengguna Pixel mengurangkan kesan gegaran yang mengganggu kualiti gambar, Google melengkapkan kamera Google Pixel dengan giroskop.

Berdasarkan ulasan awal yang dibaca sekitar Internet, ramai yang amat menyukai fungsi HDR+ yang memberikan menala dan memberikan pencahayaan yang seimbang pada setiap gambar yang diambil. Selain itu, sensor 12.3MP ini juga dikatakan mampu menangkap butiran subjek dengan amat baik sekali.

Kamera Belakang
• Resolusi: 12.3 megapiksel
• Aperture: f/2.0
• Penstabil: Giroskop (EIS)

Kamera Hadapan
• Resolusi: 8 megapiksel
• Aperture: f/2.4

eRing mencuba sendiri kamera Pixel sepanjang beberapa minggu bagi melihat sendiri sama ada Pixel benar-benar hebat di dalam fungsi kameranya. Mari lihat beberapa hasil gambar yang diambil menggunakan Pixel.

Kami menggunakan kamera OnePlus 3 sebagai perbandingan dari segi kualiti. Sebaik sahaja gambar ditangkap memang jelas terdapat perbezaan ketara di antara hasil gambar kedua-dua kamera. Perbezaaan pertama yang dapat dilihat adalah dari segi warna. Pada kamera Google Pixel, cahaya dan warna subjek nampak lebih natural manakala pada kamera OnePlus 3, cahaya matahari mempengaruhi warna hijau sehingga menampakkan tona warna kuning di dalam gambar.

Gambar kedua jelas menunjukkan kehebatan mod HDR+ pada kamera Google Pixel. Gambar dari Goole Pixel menunjukkan subjek yang berada di kawasan yang gelap masih lagi nampak jelas berbanding imej yang ditangkap menggunakan OnePlus 3. Walaupun begitu, terdapat beberapa kawasan di dalam imej Google Pixel yang sedikit blown out akibat pendedahan cahaya.

Berdasarkan kualiti gambar, kami sememangnya berpuas hati dengan apa yang mampu dilakukan Google Pixel. Hampir kesemua gambar yang ditangkap sepanjang menggunakan peranti ini amat baik dan mempunyai kualiti yang konsisten. Walaupun begitu terdapat satu perkara yang sedikit menyukarkan ketika menggunakan kamera.

Apabila paparan peranti dikunci dalam mod Portrait, viewfinder pada kamera Google Pixel tidak akan berubah secara automatik ke mod landskap apabila menukar peranti ke mod landskap. Jadi apabila gambar sudah ditangkap, kami perlu melakukan suntingan imej bagi mendapatkan posisi imej yang sepatutnya.

Kamera Google Pixel sememangnya layak berada di antara smartphone yang mempunyai sistem kamera terbaik pada masa kini. Fungsi HDR+ dan sensor 12.3 megapiksel pada peranti ini sememangnya berjaya menjalankan tugas dengan baik. Kecacatan pada sistem viewfinder yang mengunci paparan pada mod portrait merupakan masalah minor dan boleh diatasi dengan kemas kini perisian.


Ryan Ding Huawei: Serlahkan Potensi Rangkaian, Inspirasikan Pertumbuhan Perniagaan

SHENZHEN, China, 29 Julai 2020 /PRNewswire/ — Pengarah Eksekutif Huawei dan Presiden Carrier BG Ryan Ding menyampaikan ucapan dasar di Better World Summit 2020 hari ini. Menurut Ding, ketika krisis COVID-19 masih berterusan di seluruh dunia, syarikat telekomunikasi perlu bersiap sedia dalam empat aspek pembinaan rangkaian dan pembangunan perniagaan untuk menyerlahkan potensi rangkaian dan menginspirasikan pertumbuhan perniagaan dengan pantas.

1. Syarikat telekomunikasi perlu memaksimumkan nilai rangkaian sedia ada.

Mereka seharusnya memanfaatkan sepenuhnya rangkaian mereka dan mengembangkan kapasiti mereka secara pesat dengan menggunakan perisian atau menambah papan litar atau menggantikan RRU. Ini dapat membantu mereka bertindak balas terhadap trafik data yang melambung tinggi semasa pandemik dan mengoptimumkan TCO laman web.

2. Syarikat komunikasi harus memberi tumpuan pada pengalaman pengguna dan membina rangkaian 5G yang terbaik. Pengalaman rangkaian yang terbaik membawa kejayaan komersial yang terbesar. Di Korea Selatan umpamanya, syarikat telekomunikasi dapat melihat keuntungan yang lumayan dengan membina rangkaian 5G yang terbaik dan menawarkan pengguna dengan pengalaman terbaik. Huawei akan terus membantu syarikat telekomunikasi membawa pengalaman pengguna yang sebaiknya dan menjana keuntungan dengan cepat daripada keupayaan rangkaian 5G.

3. Syarikat telekomunikasi perlu mempercepatkan pengkomersialan 5G dalam B2B untuk lebih banyak peluang perniagaan. 5G sedang memasuki fasa pembangunan yang baharu dan pasaran B2B menjadi kunci untuk kejayaan komersial syarikat telekomunikasi. Syarikat telekomunikasi perlu memilih industri-industri yang tepat dan membina keupayaan 5G baharu yang menyasarkan B2B. Mereka juga perlu mendorong piawaian industri yang seragam bagi mempercepatkan penerimaan 5G secara meluas dalam B2B.

4. Syarikat telekomunikasi perlu membina rangkaian bersasaran yang berorientasikan masa depan. Industri telekomunikasi perlu memerah idea bagaimana rangkaian mereka dapat disesuaikan dengan keperluan individu, keluarga dan perniagaan yang sentiasa berubah-ubah selain bagaimana untuk menyokong pembangunan ekonomi digital. Huawei akan terus membantu syarikat telekomunikasi membina rangkaian bersasaran yang berorientasikan masa depan demi menyokong kejayaan berterusan mereka.

Penceramah-penceramah lain di sesi hari ini termasuk Liang Baojun, Naib Presiden Kanan di China Unicom; Liu Jian, Pengurus Besar Jabatan Kerajaan dan Perkhidmatan Perusahaan di China Mobile; Choi Yoon Ho, Naib Presiden Perkhidmatan AR/VR di LG U+; Phil Kendall, Pengarah Eksekutif di Strategy Analytics; dan Peng Honghua, Presiden Barisan Produk 5G di Huawei.

Untuk maklumat lanjut mengenai Better World Summit 2020, klik di sini.

-Tamat-

Latar Belakang Huawei

Huawei ialah penyedia global yang terkemuka bagi infrastruktur teknologi maklumat dan komunikasi (ICT) serta peranti pintar. Dengan penyelesaian bersepadu dalam empat domain utama iaitu rangkaian telekomunikasi, IT, peranti pintar dan perkhidmatan awan, kami komited untuk membawa fungsi digital kepada setiap orang, kediaman dan organisasi demi dunia pintar yang terhubung sepenuhnya. Portfolio produk, penyelesaian dan perkhidmatan hujung-ke-hujung Huawei bersifat kompetitif dan selamat. Melalui kolaborasi terbuka bersama rakan-rakan kongsi ekosistem, kami mencipta nilai yang berkekalan untuk pelanggan kami, berusaha untuk memperkasa orang ramai, memperkaya kehidupan di rumah dan menginspirasikan inovasi dalam semua bentuk dan saiz organisasi-organisasi. Di Huawei, inovasi memberi tumpuan pada keperluan pelanggan. Kami banyak melabur dalam penyelidikan asas, menumpu pada kejayaan teknologi yang mendorong dunia untuk melangkah maju ke hadapan. Kami mempunyai 194,000 pekerja dan kami beroperasi di lebih 170 negara dan wilayah. Ditubuhkan pada tahun 1987, Huawei ialah sebuah syarikat swasta yang dimiliki sepenuhnya oleh kakitangannya. Untuk maklumat lanjut, sila kunjungi Huawei secara dalam talian di www.huawei.com atau ikuti kami di:

http://www.linkedin.com/company/Huawei http://www.twitter.com/Huawei http://www.facebook.com/Huawei http://www.google.com/+Huawei http://www.youtube.com/Huawei

Foto – https://photos.prnasia.com/prnh/20200728/2869171-1?lang=0

Keywords: Computer/Electronics Telecommunications Telecommunications Equipment Trade show news

Source: PRNEWSWIRE


Permainan GRIS Bakal Tampil Pada Platform PS4 pada 26 November Ini!

Pasti ramai yang menantikan permainan GRIS pada Platform Play Station 4! Jangan bimbang kerana ia bakal hadir pada 26 November ini.

Pemain pasti teruja kerana permainan ini hadir dengan grafik yang sangat cantik dan apa yang paling penting pemain tidak akan stress bermain kerana ia merupakan permainan yang tidak dihadirkan dengan cabaran yang melampau.

Apa yang menariknya, permainan ini telah tersenarai dalam anugerah The Game Awards 2019 .

Permainan ini telah dilancarkan pada platform iOS, Switch dan PC sebelum ini.

Artikel Berkaitan:


MWC 2019: HUAWEI Mate X Dilancarkan, Peranti 5G Boleh Lipat Terpantas Di Dunia

Jenama telefon pintar terkemuka dunia, HUAWEI telah melancarkan satu lagi telefon pintar keluaran mereka di Mobile World Congress (MWC) 2019. Peranti tersebut yang dikenali sebagai HUAWEI Mate X ini disifatkan sebagai telefon pintar 5G boleh lipat terpantas di dunia.

Peranti ini disertakan dengan Falcon Wing Mechanical Hinge, 7nm multi-mode modem chipset Balong 5000, kapasiti bateri sebanyak 4500mAh yang mana ia menyokong 55W yang merupakan pengecasan pantas terpantas di dunia. Dalam masa 30 minit, ia mampu mengecas sehingga 85%. Ia juga didatangkan dengan warna baharu iaitu Interstellar blue.

Apabila ia dilipat, ia mempunyai paparan skrin 6.6 inci dan apabila dibuka ia akan bertukar kepada tablet yang sangat nipis dengan skrin bersaiz 8 inci. Apa yang menarik ialah, peranti ini mempunyai fleksibiliti panel OLED yang sangat tinggi dan falcon wing mechanical hinge.

Paparan telefon ini tidak mengecewakan apabila disertakan dengan FullView display. Apa yang pasti, dengan paparan yang fleksibel ini, pastinya mencapai kepuasan paparan dan memudahkan proses menjalankan kerja menerusi peranti ini.

Kamera pada telefon ini juga tidak mengecewakan apabila ia disertakan dengan kamera Leica. Rekaan boleh lipat peranti ini membolehkan kameranya memainkan peranan sebagai kamera hadapan dan belakang. Apabila peranti ini dilipat, ia akan memaparkan view finder pada kedua-dua bahagian. Menerusi gambar yang diperlihat, ia menyertakan dengan 3 kamera bagi rakaman gambar. Untuk memgambil swafoto, ia menggunakan skrin belakang.

Ia juga didatangkan butang kuasa cap jari bersepadu yang membolehkan pengguna menguasakan peranti dengan sekali tap.

Dalam pada itu, ia dikuasakan dengan modem 5G cipset generasi baharu yang dilengkapi dengan 7nm 5G multi-mode modem chipset Balong 5000 pertama di dunia. Dengan kepantasan muat turun 5G pada 4.6Gps pada Sub-6GHz band (secara teori). Ia juga dijana oleh cip pemprosesan terbaru daripada HUAWEI, iaitu Kirin 980.

Ia juga turut menyokong rekaan SA dan NSA. Hal ini bermakna pengguna tidak perlu menaik taraf peranti untuk terus menikmati sambungan 5G. Apa yang pasti, peranti ini turut dilengkapi dengan dwi sim yang menyokong 4G dan 5G.

Peranti ini bakal tampil dengan 8GB RAM dan 512GB, dan harga yang bakal ditawarkan ialah 2299 Euro, iaitu sekitar RM10,625. Dikhabarkan ia bakal dipasarkan pada pertengahan tahun 2019.

Baca juga:


Aplikasi Apple TV Kini Tersedia Di Televisyen Pintar LG – Muat Turun Sekarang!

LG Electronics (LG) kini mengumumkan bahawa aplikasi Apple TV secara rasminya sudah boleh dimuat turun di televisyen pintar LG 2019 dan tersedia untuk lebih daripada 80 buah negara. Dengan apl Apple TV, pemilik LG TV boleh melanggan saluran Apple TV – langganan terus ke perkhidmatan video premium (tersedia secara online & offline), mengakses video iTunes dan membeli lebih daripada 100,000 filem atau rancangan yang menarik.

Televisyen pintar LG 2019 juga menyokong Apple AirPlay 2 – membolehkan pengguna untuk berkongsi kandungan dari iPhone, iPad atau Mac secara terus ke televisyen. Pengguna juga boleh memainkan muzik di TV dan sync dengan Pembesar suara yang serasi dengan AirPlay 2. Tidak ketinggalan, ia juga menyokong Apple Homekit – membolehkan pengguna mengawal televisyen dengan mudah menerusi aplikasi utama di iPhone atau iPad.


[Tertiris] Sharp FS8015 Bakal Tampil Dengan Paparan 5.99″ FHD+

Penggunaan paparan skrin hampir penuh dilihat telah menjadi satu trend baru pengeluar telefon pintar yang semakin popular pada penghujung tahun 2017. Jadi tidak mustahil sekiranya penggunaan paparan sebegini akan menjadi satu ciri asas yang akan diperkenalkan pada lebih banyak peranti menjelang tahun 2018 nanti.

Baru-baru ini Sharp juga dikatakan akan turut menampilkan peranti dengan sokongan paparan skrin hampir penuh sebesar 5.99 inci beresolusi FHD+ atau 2160 x 1080 piksel. Berdasarkan kepada maklumat yang berjaya didedahkan melalui laman sesawang rasmi TENAA, Sharp FS8015 ini juga bakal dioperasikan oleh Android 8.0 Oreo, dikuasakan dengan pemproses MediaTek MT6795 Helio X10, dan ditawarkan dalam dua pilihan variasi berbeza iaitu 64GB + RAM 4GB ataupun 128GB + RAM 6GB.

Selain itu, ia juga menyokong dwi lensa beresolusi 13 + 12 Megapiksel untuk kamera utama, dan satu lensa swafoto beresolusi 16 Megapiksel. Manakala kuasa baterinya pula adalah sebesar 3100 mAh.


Wow Cun..Samsung Galaxy Note 10 Bakal Hadir Dengan Pilihan Warna Merah Jambu?

Sedia maklum, Samsung kini dalam persiapan akhir untuk Samsung Galaxy Unpacked 2019 – bakal memperkenalkan siri Samsung Galaxy Note 10 mereka. Pelbagai desas-desus berkaitan peranti ini semakin kerap kedengaran sejak kebelakangan ini.

Terbaru, Samsung Galaxy Note 10 mungkin ditawarkan dalam pilihan warna merah jambu. Memetik beberapa sumber, imej pengolokan memaparkan model tersebut dalam warna merah jambu kini tersebar meluas.

Bukan suatu hal yang terlalu mengejutkan kerana Samsung sudah acap kali hadir dengan penawaran warna yang menarik seperti ini untuk pasaran terpilih. Sekadar flashback, Samsung menawarkan warna Cardinal Red untuk siri Samsung Galaxy S10 di pasaran Eropah. Oleh itu, berkemungkinan strategi yang sama bakal dilakukan sekali lagi untuk pemasaran model kali ini.

Samsung bakal memperkenalkan siri Samsung Galaxy Note 10 pada 7 Ogos 2019 (Malaysia : 8 Ogos 2019 / 4 pagi ) dalam acara Samsung Unpacked yang dijadualkan berlangsung di New York. Sama-sama kita lihat, apakah penawaran istimewa Samsung untuk kali ini!

[SUMBER]


Perkenalkan Google WiFi, Peranti Yang Mempermudah Rangkaian WiFi Di Rumah

Selain smartphone Pixel dan Daydream View, Google turut memperkenalkan peranti baru khas untuk kegunaan di rumah dan salah satu daripadanya adalah Google WiFi.

Google WiFi adalah router yang boleh berhubung sesama sendiri, dan memastikan pengguna sentiasa mendapat kelajuan Internet yang optimum. Menampilkan rekaan kompak, anda tidak memerlukan ruang yang banyak untuk meletakkan peranti ini. Malah kehadiran teknologi pintar yang tersedia pada Google WiFi membolehkan anda memilih signal paling tepat, walau di mana pun kedudukan anda.

Bukan itu sahaja, dengan Google WiFi ibu bapa boleh menghadkan Internet untuk penggunaan keluarga terutamanya anak-anak dengan kawalan mudah melalui smartphone sahaja.

Kepada yang berminat, Google WiFi akan djual kepada umum pada Disember 2016 dan harganya bermula dari USD 129 (kira-kira RM 534) untuk satu set.


HANYA 3 HARI!!! Promosi Jualan Hebat Dari WIKO Mobile!!!

100 orang pelanggan yang pertama layak menerima tawaran diskaun sebanyak 50% untuk pembelian peranti WIKO Mobile kedua!!!

Promosi hebat ini hanya berlangsung selama 3 hari, iaitu 27 Mei 2016 sehingga 29 Mei 2016, bertempat di Ipoh Parade, Ipoh, Perak.

Peminat WIKO Mobile terutama yang berada di area Ipoh, jangan melepasi peluang keemasan ini ya!!!


Nokia 8 Akan Menggunakan Android 8.0

Dua minggu lagi Nokia 8  akan dilancarkan secara rasmi. Melalui satu ketirisan yang sedang tersebar di arena sesawang, Nokia 8 akan dibekalkan dengan perkakasan berspesifikasi tinggi menjadikan ia sebuah peranti utama HMD Global pada tahun ini.

Dalam satu ujian Benchmark yang dijalankan, ia memaparkan pemproses Snapdragon 835 dan RAM sebesar 4GB akan dimuatkan ke dalam Nokia 8. Menariknya sistem operasi Android 8.0 (Android O) ialah kali pertama dilihat dalam ujian benchmark untuk sebuah telefon pintar. Sementara, pada tahun lepas peranti LG V20 adalah yang pertama menggunakan Android 7.0, diikuti barisan siri Nexus oleh Google.

Jika agenda yang disusun oleh HMD untuk memajukan Nokia ini berjaya dilakukan, mungkin di tahun yang mendatang kita akan melihat ramai di luar sana kembali menggunakan jenama Nokia semula.


WOWWW!! Left Alive Bakal Tersedia Di Malaysia Bermula 5 Mac 2019 – Harga RM239

Sony Interactive Entertainment Hong Kong Limited Cawangan Singapura (SIES) hari ini memaklumkan bahawa LEFT ALIVE (versi English) untuk PS4 bakal tersedia di Malaysia bermula 5 Mac 2019 – harga RM239 untuk versi cakera dan RM229 untuk versi digital.

Versi Cakera (RM239)– dilengkapi kod produk untuk menebus Pek Survival, yang mengandungi item untuk kegunaan dalam permainan seperti berikut :

Versi Digital (RM229) – Beli di PlayStation Store untuk menerima bonus pembelian awal termasuk Pek Taktikal yang mengandungi tema PS4 eksklusif dan item dalam permainan seperti berikut:

Untuk maklumat lanjut, KLIK PADA PAUTAN INI!


Uber Mengesahkan Penerimaan Pelaburan Daripada KWAP

Uber Technologies Inc. baru-baru ini mengesahkan telah menerima pelaburan daripada Kumpulan Wang Persaraan (KWAP), iaitu merupakan sebuah badan yang menguruskan dana persaraan kedua terbesar di Malaysia. Berdasarkan maklumat yang diterima melalui akhbar TheStar, KWAP dikatakan telah melaburkan kira-kira USD30 juta atau bersamaan RM124 juta pada perkhidmatan perkongsian kenderaan popular di negara ini iaitu Uber.

Pelaburan terhadap Uber ini merupakan pelaburan pertama KWAP di dalam syarikat asing dalam usaha untuk mempelbagaikan pelaburan ke dalam sektor baharu. Malah menurut Dato’ Wan Kamaruzaman selaku Ketua Pegawai Eksekutif KWAP, langkah ini dibuat dalam menjadikan KWAP sebagai salah satu pelabur global dan percaya perkhidmatan perkongsian kenderaan yang ditawarkan oleh Uber ini mempunyai peluang yang besar untuk mengubah masa depan mobiliti.


Analisis : iPhone 7 Akan Menyokong Memori Dalaman Minimum 32GB

Berdasarkan pelbagai khabar angin dan juga ketirisan gambar yang telah tersebar, mungkin ramai di antara anda yang sudah mengetahui bahawa penampilan reka bentuk iPhone 7 tidak banyak berbeza dengan generasi sebelum ini. Tetapi apa yang menariknya, Apple dikatakan tidak lagi akan menawarkan memori dalaman minimum 16GB pada iPhone 7, sebaliknya akan hadir dengan ruang storan bermula dari 32GB.

Tambahan pula berita ini telah disokong pula dengan kenyataan yang dikeluarkan oleh penganalisa dari China iaitu Kevin Wang selaku Pengarah Penganalisa Pasaran di IHS Technology. Menurutnya, penyelidikan rantaian bekalan untuk iPhone 7 telah memperlihatkan penggunaan RAM 2GB dengan kapasiti ROM yang akan bermula dari 32GB.

Jika dilihat pada logiknya, sokongan storan minimum sebesar 16GB sememangnya tidak relevan pada masa kini memandangkan iPhone sudahpun menyokong rakaman video berkualiti 4K yang memerlukan ruang storan yang lebih besar.


Kemungkinan Yang Tidak Berkesudahan Menanti Anda Di Fashion Dream Kini tersedia untuk iOS & Android!

Fashion Dream, pengembaraan fesyen glamor dari Level Infinite, kini tersedia untuk pemain di seluruh dunia pada kedua-dua peranti iOS dan Android .

Dalam dunia di mana Fesyen, Fantasi, Rakan berkumpul, semua orang dijemput ke perjalanan ubah suai ini, di mana impian fesyen pemain akan bertembung.

Fashion Dream menampilkan lebih daripada 10,000 pilihan pakaian untuk dipilih. Pemain boleh mencipta penampilan unik mereka sebagai bidadari halus, diraja elegan, ataupun polis wanita bandar. Dalam pelbagai peraduan pnetas peragaan, pemain boleh bersaing dengan pemain lain untuk menjadi peneraju terkemuka dalam industri fesyen. Dengan semua pilihan fesyen, saiz permainan hanya 200M, menjadikannya mudah diakses dan serasi dengan hampir semua jenis telefon mudah alih.

Bersama dengan rakan-rakan, pemain boleh menerokai resort yang indah untuk menikmati aktivi memancing, permainan mini dan mengambil gambar untuk memperingati perhimpunan. Terdapat juga banyak watak-watak lain untuk ditemui dan cerita misteri untuk didedahkan, termasuk percintaan tunas menanti mereka yang tertanya-tanya.

Dengan pelancaran ini, Fashion Dream akan memulakan acara pelancaran global untuk meraikan fesyen yang gemilang selama seminggu! Musim pertama Dress Up Arena akan bermula, di mana pemain boleh bersaing dan menonjolkan gaya mereka, untuk menjadi ratu paling popular di dunia fesyen. Kejohanan Fesyen juga tersedia bagi pemain untuk memperagakan barangan mereka dan mempamerkan kemahiran padanan mereka yang luar biasa. Setiap pemain yang menyertai acara pelayan baharu berpeluang untuk memenangi sejumlah 100 cabutan percuma, dan yang menjemput rakan untuk menyertai keseronokan juga akan diberi ganjaran pakaian dan mata wang bernilai AS$10.

Bagi pemain yang mencari perjalanan ubah suai untuk menjadi terkenal, Fashion Dream memberikan akses mudah bagi sesiapa yang ingin merealisasikan visi fesyen mereka di luar imaginasinya. Untuk maklumat lanjut, pastikan anda mengikuti laman web Fashion Dream rasmi, atau pada platform media sosial yang berkaitan Facebook, Instagram, Twitter,dan Discord.

Perihal Level Infinite

Level Infinite ialah jenama permainan global yang berdedikasi untuk menyampaikan pengalaman hiburan interaktif yang berkualiti tinggi dan menarik kepada khalayak di seluruh dunia, tak kira di mana atau bagaimana mereka memilih untuk bermain. Ia beroperasi dari pangkalan di Amsterdam dan Singapura dengan kakitangan di seluruh dunia. Untuk pengetahuan lebih lanjut tentang Level Infinite, lawati www.levelinfinite.com, Twitter, Facebook, Instagram, dan YouTube.


Meriahkan Raya Anda Bersama Samsung Galaxy A32 & A32 5G!!!

Begitu banyak saat untuk menghargai Hari Raya sama ada anda menyambutnya bersama keluarga tersayang di rumah atau hanya berkumpul secara maya – ia tetap Raya Bermakna, Meriah Bersama.

JUsteru kamera sangat penting bagi merakam momen indah bersama keluarga dan Anda boleh katakan ya untuk Samsung Galaxy A32 dan A32 5G kerana ia dilengkapi kamera beresolusi tinggi yang akan menghasilkan gambar dan video berkualiti untuk tatapan rakan-rakan di media sosial anda.

Sama ada untuk cabaran gambar OOTD pada waktu siang atau bermain bunga api pada waktu malam; Galaxy A32 mampu merakam gambar yang sangat jelas dan tajam kerana dilengkapi dengan kamera utama beresolusi tinggi 64MP dengan teknologi Tetra Binning, mengekalkan kualiti gambar anda walaupun ia dipotong. Jika anda ingin mengambil gambar swafoto atau membuat panggilan video untuk meraikan Hari Raya bersama keluarga dan rakan-rakan tidak kira dekat atau jauh, kamera hadapannya yang dilengkapi dengan 20MP akan membuatkan anda tampak sempurna kerana mempunyai ciri kesan kabur dan smart beauty.

Jika anda merancang untuk membuat aktiviti menghiburkan bersama keluarga seperti melakukan tarian Raya di TikTok – Galaxy A32 5G pula dilengkapi kamera 4K UHD beresolusi tinggi yang boleh memberikan anda hasil rakaman video berkualiti. Tambahan pula, dengan kebolehannya untuk merakam video 4K, anda juga boleh memilih gambar terbaik dan kesukaan anda daripada variasi gambar pegun yang berkualiti 8MP – momen yang anda mahu ingati selamanya!

Dengan itu, sertai Cabaran #AwesomeDollaRaya yang kini sedang berlangsung hingga 15 Mei 2021 – untuk menyertainya, anda hanya perlu menari dengan lagu Raya baharu DOLLA di TikTok berlatarbelakangkan seni mural mereka di Jalan Tun HS Lee dan berpeluang untuk memenangi salah satu daripada sembilan unit Samsung Galaxy A32 yang akan diberikan!

Sehingga 31 Mei 2021, setiap pembelian Galaxy A32 (RRP RM1,099) atau Galaxy A32 5G (RRP RM1,199) akan menerima satu unit Galaxy Smart Tag (bernilai RM 209) secara percuma. Selain itu, jika anda membeli Galaxy A32 di Samsung e-Store, Samsung Experience Store, Samsung Authorized Retailers atau Telco Partners, peranti anda akan menerima pelan perlindungan Samsung Care+ selama setahun secara percuma. Oleh itu apabila anda melakukan kandungan yang awesome – peranti Galaxy A32 baharu anda akan dilindungi untuk kerosakan yang tidak disengajakan, kerosakan akibat kemasukan cecair termasuk membaik pulih skrin retak yang tidak terdapat dalam perlindungan waranti asas. Bukan itu sahaja – pelan yang bernilai RM110 itu juga termasuk dengan penggantian peranti dan perkhidmatan ambil sendiri dan penghantaran secara percuma.


SKMM Beri Anugerah Kepuasan Pengguna Terbaik Kepada Celcom

Celcom Axiata Berhad sebagai peneraju telekomunikasi dengan 10 juta pengguna baru-baru ini menerima ‘Anugerah Kepuasan Pengguna Terbaik’ daripada Suruhanjaya Komunikasi dan Multimedia Malaysia.

Anugerah kepada Celcom diberikan oleh kerana syarikat ini sangat bersungguh-sungguh memperbaiki perkhidmatannya. SKMM berpendapat Celcom sentiasa memastikan data peribadi pengguna mereka sentiasa terjamin serta dilindungi.

Selain itu, pasukan khidmat pelanggan yang berdidikasi dan bersemangat dalam membantu para pelanggan perlu dicontohi oleh rakan telkom yang lain.

Anugerah daripada SKMM ini disampaikan oleh Timbalan Menteri Komunikasi dan Multimedia, Datuk Seri Jailani Johari kepada wakil Celcom iaitu Rene Werner, Ketua Perkhidmatan Pelanggan dan Pengalaman Celcom Axiata Berhad.

Dalam masa sama, Celcom berjanji akan terus meningkatkan pengalaman pelanggan serta memastikan perlindungan digital menjadi keutamaan dan kepentingan utama syariakat.


[TERTIRIS] : Gambaran Sebenar Reka Bentuk Kamera Nokia 7.2 Bocor

Sejak kebelakangan ini, Nokia 7.2 menjadi antara topik bualan hangat warganet. Maklumat bocir terbaru mendedahkan gambaran sebenar reka bentuk kamera peranti berkenaan dikatakan kini terdedah.

Imej bocor nampaknya mendedahkan beberapa ciri utama pada peranti secara jelas mengenai peranti – Terdapat rekaan kamera berbentuk bulat dengan persediaan tiga kamera utama dengan sokongan ZEISS Optics. Selain itu, pengimbas cap jari fizikal berbentuk bulat juga turut kelihatan pada panel belakang peranti – diletakkan di bawah kamera.

Nampaknya kita boleh menjangkakan sesuatu yang luar biasa daripada persediaan ini. Masih banyak maklumat mengenai peranti ini yang masih belum diketahui – terdapat sumber mengatakan pelancaran peranti ini pada September kelak. Benar atau tidak? Sama-sama kita tunggu!

[SUMBER], [SUMBER1], [SUMBER2]

_______________________________________________________________________

Artikel Berkaitan :


Pratempahan OPPO Reno6 Z Kini boleh Dilakukan Bermula Hari Ini Sehingga 4 Ogos!! – Nikmati Hadiah Percuma Bernilai RM779!!

Berita baik buat mereka yang ingin memiliki peranti OPPo Reno6 Z!! Pratempahan peranti ini boleh dilakukan mulai 28 Julai – 4 Ogos 2021 menerusi saluran Open Market, OPPO Brand Stores, OPPO Official Online Store, Shopee.

Menariknya, anda boleh mendapat Hadiah percuma untuk pra-pesanan. Pembeli awal akan menerima hadiah percuma bernilai RM779 termasuk OPPO Enco Buds x 1 (bernilai RM159), Perkhidmatan Cloud HeyTap 1 Tahun dengan Ruang Penyimpanan 1 TB (bernilai RM343), Powerbank x 1 (bernilai RM99), Smart Tag x 1 (bernilai RM79 ) dan pembesar suara bluetooth x 1 (bernilai RM99)!

Bagi Pratempahan di Open Market dan OPPo Brand Store, perlu membayar deposit berjumlah RM100 terlebih dahulu.

Berikut adalah Maklumat pra-tempahan awal:

Shopee:

i. 29 Julai – 4 Ogos RM99 Kotak Misteri x 300 unit SAHAJA (hanya 300 pelanggan pertama yang membayar RM99 maka mereka akan mendapat kotak misteri)

ii. 30 Julai – 14 Ogos Kongsi kepada 4 rakan & dapatkan baucar RM30 (tidak boleh ditumpuk dengan baucar lain) (kongsi kepada 4 rakan dan dapatkan tambahan RM30)

Kedai OPPO:

Pra-tempahan awal hanya perlu membayar RM19.90 dan kemudian akan mendapat baucar RM120 + powerbank Remax, terhad kepada 300 pelanggan sahaja

Menarik kan peranti OPPO Reno6 Z ini!!! Jadi, jangan ketinggalan untuk terus bersama kami bagi menantikan reviu penuh peranti yang memang berbaloi untuk dibeli!!!


Apple Watch Generasi Ketujuh: Saiz Cip Yang Lebih Kecil & Jangka Hayat Bateri Yang Lebih Lama!

Menurut media asing, Apple Watch generasi ketujuh yang paling dinanti-nantikan adalah ruang yang dikeluarkan oleh teknologi ini untuk mengurangkan saiz cip akan dilengkapi dengan bateri berkapasiti lebih besar, atau dengan Sensor lain. Tetapi reka bentuk baru tidak akan terlalu mempengaruhi ukuran Apple Watch generasi ketujuh. Mungkin tali Apple Watch lama di tangan anda masih boleh digunakan.

Selain itu, kerana penampilan Apple Watch pada dasarnya tidak berubah dalam beberapa tahun kebelakangan ini, untuk merangsang penggunaan, ada laporan bahawa Apple Watch generasi baru akan belajar dari konsep reka bentuk iPhone 12, menjadikan permukaannya lebih tepat- bersudut, dan tambahkan skema warna hijau. Dari segi konfigurasi, Apple Watch generasi ketujuh akan dilengkapi dengan cip ultra-lebar jalur U1 baru. Sebelumnya, terdapat khabar angin bahawa Apple merancang untuk menambahkan ujian glukosa darah ke Apple Watch generasi ketujuh.

Pada akhir Mei tahun ini, Apple secara senyap-senyap melancarkan teknologi menarik yang dikembangkan dalam beberapa tahun kebelakangan ini – AssistiveTouch, yang membolehkan pengguna mengawal Apple Watch tanpa benar-benar menyentuh peranti tersebut. Melalui pelbagai gerakan dan pergerakan jari, pengguna dapat mengendalikan Apple Watch untuk menyelesaikan pelbagai tugas dari menjawab telefon hingga mengakhiri latihan. Menurut perkiraan media asing, Apple dijangka menjual lebih dari 100 juta peranti yang boleh dipakai pada tahun 2021, yang setara dengan hampir 40% penjualan iPhone dalam tempoh yang sama.


Samsung Dijangka Memberikan Paparan 120Hz Untuk Model iPhone 13 Pro!

Model Apple iPhone 13 Pro dan iPhone 13 Pro Max yang akan datang dikhabarkan akan menggunakan paparan OLED dengan kadar segar semula sehingga 120Hz untuk menjadikan kandungan dan tatal lebih lancar, dan lebih banyak laporan terus muncul. Laman web Korea Selatan The Elec melaporkan hari ini bahawa Samsung akan menjadi pembekal eksklusif paparan 120Hz untuk model iPhone 13 Pro.

Pada masa yang sama, dua iPhone mewah yang akan menggunakan RFPCB tahun ini akan menggunakan panel OLED filem nipis polycrystalline oxide (LTPO) suhu rendah (TFT). LTPO OLED adalah apa yang Apple perlukan untuk mencapai skrin kadar penyegaran 120Hz, dan panel ini akan dibekalkan secara eksklusif oleh Samsung Display.

Banyak sumber mendakwa bahawa setelah bertahun-tahun khabar angin, model iPhone 13 Pro akhirnya akan menyokong kadar penyegaran 120Hz, termasuk penganalisis Apple Ming-Chi Kuo, penganalisis industri paparan Ross Young, bocor terkenal Jon Prosser dan Max Weinbach dan lain-lain.

Menurut laporan, penggunaan teknologi paparan LTPO berkuasa rendah oleh Apple akan memungkinkan sokongan 120Hz. Teknologi LTPO menjadikan pelataran lebih menjimatkan tenaga. Ia bertanggungjawab untuk menghidupkan dan mematikan piksel individu pada paparan, yang memungkinkan untuk mencapai kadar penyegaran 120Hz pada masa yang sama.Hidup bateri memberi kesan besar.

Sama seperti model Apple Watch baru-baru ini, LTPO juga boleh membolehkan model iPhone 13 mempunyai paparan yang sentiasa aktif yang membolehkan jam sentiasa kelihatan sepanjang masa.

Sejak tahun 2017, model iPad Pro telah menyokong kadar segar semula hingga 120Hz, sebagai bagian dari teknologi yang disebut ProMotion, yang secara otomatis dapat menyesuaikan kadar penyegaran berdasarkan kandungan. Berbagai telefon pintar Android kini mempunyai skrin paparan 120 Hz atau lebih tinggi, jadi ketika teknologi matang, perlu membiarkan iPhone menyokong kadar penyegaran yang lebih tinggi.


ShopPlus Dilancarkan Di Malaysia – Memperkenalkan Sistem On-The-Go Pertama Di Malaysia

Sejak akhir-akhir ini rakyat Malaysia lebih tertumpu untuk membeli-belah secara atas talian sekaligus ia dapat menjimatkan masa tanpa perlu bersesak dan beratur panjang di pusat membeli-belah. Dengan itu, Shoppus secara rasminya telah melancarkan kedai barangan digital mereka khusus untuk anda yang inginkan produk dari pelbagai jenis termasuk dari Taiwan.

Shopplus juga disasarkan kepada orang ramai dengan inisiatif supaya platfom sebegini dapat memberikan manfaat di mana pembeli boleh membeli-belah, berkongsi, dan memperoleh wang tunai serta merta daripada sistem tersebut. Majlis ini juga telah disaksikan oleh Timbalan Menteri Industri dan Perdagangan Antarabangsa, Datuk Chua Tee Yong.

Sebagai tambahan, Shopplus menawarkan rebat bonus tertinggi yang memberikan pulangan tiga kali ganda dengan usaha perkongsian dan membeli-belah. Platfom ini juga disokong oleh kumpulan teknikal dari Taiwan yang sudah berpengalaman di sana dan juga di China. Sementara, Malaysia pula adalah negara yang pertama di Asia Tenggara menjalinkan hubungan serta pelaburan sebegini.

Disamping itu, rakyat yang ingin memajukan diri dalam perniagaan boleh menceburi bidang e-dagang bersama Shopplus. Mereka hanya perlu berkongsi laman Shopplus dan Shopplus akan melakukan kerja belakang tabir seperti penyimpanan stok, pemasaran, pengiklanan, penghantaran, dan perkhidmatan pelanggan.

Malahan, Shopplus menyediakan enam kategori utama iaitu fesyen, barangan digital dan elektronik, barangan rumah dan hiasan, sukan dan riadah, bayi dan kanak-kanak serta automotif selari dengan permintaan majoriti rakyat Malaysia.

Setakat ini, Shopplus menyediakan lebih daripada 200 penjual tempatan dengan 20 peratus produk terus dari Taiwan, selebihnya pula adalah produk tempatan. Justeru, kepada anda yang berminat untuk membeli-belah dengan pantas dan mudah boleh terus memuat turun ShopPlus My di Play Store  atau App Store  mulai hari ini.


Samsung Menambah Dua Warna Baru Bagi Galaxy S9/S9+ – Sunrise Gold & Burgundy Red

Samsung telah menambah dua lagi warna baru bagi model Galaxy S9/S9+ iaitu Sunrise Gold dan Burgundy Red. Buat masa ini, dua warna baru ini hanya untuk pasaran Korea Selatan dan China terlebih dahulu.

Samsung dijangka akan memperluaskan tawaran ini ke lebih banyak negara bermula Jun 2018 nanti.

Samsung S9/S9+ telah dilancarkan pada Februari 2018 dengan harga bermula RM3,299. Sebelum ini telefon pintar ini hadir dengan tiga pilihan warna iaitu Midnight Black, Coral Blue serta Lilac Purple.